Πρέπει να αλλάξουμε τους όρους του μνημονίου, είπε ο κ. Σαμαράς και πρόσθεσε ότι «κάποιοι ποντάρουν σε χρεοκοπία. Η Ελλάδα δεν αντέχει άλλη αστάθεια σε μία ευαίσθητη περιοχή». Επιχειρηματολόγησε για την αλλαγή των όρων του μνημονίου λέγοντας ότι «η Ιρλανδία και η Πορτογαλία πέτυχαν καλύτερους όρους με διαπραγμάτευση κάτι που δεν έκανε η κυβέρνηση Παπανδρέου».\nΘα διαπραγματευθώ όλους τους όρους της επανεκκίνησης, διεμήνυσε ο κ. Σαμαράς και πρόσθεσε ότι θα διαπραγματευθεί κάθε ιδέα που θα δίνει ανακούφιση στην διαχείριση του χρέους. Επανήλθε στην πρόταση για το ευρωομόλογο και στη δυνατότητα επαναγοράς του χρέους, στη δευτερογενή αγορά ομολόγων. Αναφέρθηκε στην συζήτηση των ημερών λέγοντας ότι «η επιμήκυνση δεν είναι ανώδυνη και οποιοσδήποτε ανασχεδιασμός του χρέους προυποθέτει την επανεκκίνηση της οικονομίας».\nΕπιτέθηκε στον πρωθυπουργό λέγοντας ότι «Η κυβέρνηση Παπανδρέου δεν ξέρει που πατά και που πηγαίνει, δεν έχει σχέδιο. Το καινούργιο μνημόνιο συζητείται γιατί απέτυχε το πρώτο μνημόνιο».\nΈστειλε και πολιτικά μηνύματα αναφέροντας: «Πήρα το ρίσκο και αντιστάθηκα στο μνημόνιο όταν πολύ έλεγαν ότι είναι ο μόνος τρόπος και διατύπωσα απερίφραστα τις απόψεις μας και στο εξωτερικό. Η κριτική μας δικαιώθηκε, σήμερα προτείνω την επανεκκίνηση. Εμείς δεν είπαμε «λεφτά υπάρχουν», ούτε «τα ψεύτικα τα λόγια τα μεγάλα». Μιλάνε για συναίνεση. Σε τι να συναινέσω, σε αυτό που διαφωνώ και διαλύει την χώρα μου; ρώτησε ο κ. Σαμαράς μέσα σε έντονο χειροκρότημα και συνέχισε: « να συναινέσω στο λάθος; Θα ήταν έγκλημα. Πού το βρήκαν ότι έχω υποχρέωση να συναινέσω στο λάθος; Εκείνοι έχουν υποχρέωση να το διορθώσουν; Μήπως η έλλειψη συναίνεσης τους εμποδίζει να κυβερνήσουν;».\nΞεκαθάρισε όμως ότι «εμείς διατυπώσαμε ένα ολόκληρο σχέδιο που μόνο στο σύνολό του μπορεί να αποδώσει. Κανένας δεν αμφισβητεί το δικαίωμα της κυβέρνηση να κυβερνά και να κάνει και λάθος, αλλά και της αντιπολίτευσης να έχει διαφορετική γνώμη και να την εκφράζει. Ενότητα στο σωστό επιβάλλεται ενότητα στο λάθος απαγορεύεται».\nΤέλος αναφέρθηκε στα σενάρια περί εκλογών τονίζοντας: «ακούω μικροπολιτικούς εκβιασμούς για πρόωρες εκλογές, καλοδεχούμενες αν τις κάνουν. Δεν είμαι σίγουρος αν τις θέλουν γιατί όπως λένε στο χωριό μου «πρώτη φορά βλέπω αρνί να βιάζεται να ρθει το Πάσχα».


Τα prints των 70s επανήλθαν! – Περιοδικό Pretty Dose\nΤα prints των 70s επανήλθαν!\nΗ μόδα επανέρχεται συνεχώς και αυτό είναι μια κοινή αλήθεια! Όσο περνούν τα χρόνια η μόδα ανακυκλώνετε πάντα με γνώμονα φυσικά την εποχή.\nΟι designers έχουν το χάρισμα να προβλέπουν αλλά και να δημιουργούν τις τάσεις κάθε χρόνο και συχνά να επαναφέρουν διάφορα στοιχεία από περασμένες δεκαετίες προσαρμόζοντας τες τέλεια στην εκάστοτε εποχή!\nΤι επανήλθε φέτος;\nΒλέπουμε πολύ να κυριαρχούν στοιχεία της δεκαετίας του ’70 ! Χρώματα και παράξενα prints , λίγο ψυχεδελικά, πρωτότυπα και πολύ φαντασμαγορικά! Ναι η μόδα επανέρχεται με σκοπό την ανανέωση και την προσαρμογή στην εκάστοτε στιγμή και αυτό είναι κάτι που αγαπούν πολύ οι fashion experts! Φέτος λοιπόν, κάτι που μου αρέσει πολύ και είναι ξεκάθαρα στοιχείο των 70s είναι τα bodycon dresses με παράξενα prints!\nΠολλά χρώματα μαζί, Πολλά γεωμετρικά σχέδια και Πολλά λουλούδια ήταν στοιχείο χαρακτηριστικό στη μόδα τη δεκαετία του 1970! Βλέπουμε πως επανήλθαν σε φορέματα, φούστες, tops αλλά και παντελόνια! Εκείνα που ξεχώρισα όμως και τρέφω ιδιαίτερη λατρεία , είναι τα φορέματα!\nΕτικέτες: #Prints, 70s fashion, 70s prints, fashion trends, Midi φορεμα, Γυναικεία μοδα, Γυναικεια μοδα 2021\nΣυνελήφθη ο Μένιος Φουρθιώτης – Ερευνάται το σπίτι και το γραφείο του\nΓεωργία Παπαδοπούλου 27 Απριλίου 2021\nΓεωργία Παπαδοπούλου 22 Απριλίου 2021\nΒρήκαμε το must στα prints για αυτή τη σεζόν!\nΓεωργία Παπαδοπούλου 6 Απριλίου 2021\nΥποδεχόμαστε την Άνοιξη με τα πιο μοδάτα κοστούμια!\nΓεωργία Παπαδοπούλου 3 Απριλίου 2021\nΣταμάτα ότι κάνεις! Αυτός είναι ο απόλυτος συνδυασμός χρωμάτων!\nΓεωργία Παπαδοπούλου 27 Μαρτίου 2021


ΙΣΑ: Ανησυχία για τα νέα κρούσματα του ιού του Δυτικού Νείλου | mononews\nΣυναγερμός στην Αττική: Πρώτο κρούσμα κορονοϊού στην Ραφήνα Διαβάστε περισσότερα\n30 Αυγούστου 2019 15:38\nΗ σημασία της μπουλντόζας, το κουβάρι του Κυπριώτη, η ώρα του Galaxy και τα νεύρα της Ούρσουλας\nΣυνεργασία Περιφέρειας Αττικής και ΣΒΑ για την οργάνωση του βιομηχανικού τοπίου της Αττικής\nΓ. Πατούλης: Επαρκής ο αριθμός των 800 γιατρών για τα ξενοδοχεία – Γ. Σαρόγλου: Η πανδημία άλλαξε τα δεδομένα για πάντα\nΩς πρόεδρος του Ιατρικού Συλλόγου Αθηνών, ο Γιώργος Πατούλης, αναφορικά με τα ανησυχητικά κρούσματα του ιού του Δυτικού Νείλου τονίζει την «Άμεση ανάγκη για στρατηγικό σχέδιο θωράκισης της χώρας απέναντι στις σοβαρές υγειονομικές απειλές».\nΟ ΙΣΑ με αφορμή τα νέα κρούσματα του ιού του Δυτικού Νείλου εφιστά για άλλη μία φορά την προσοχή στα μέτρα ατομικής προφύλαξης και τονίζει την ανάγκη να υπάρξει στρατηγικό σχέδιο, για τη θωράκιση της χώρας μας απέναντι στις υγειονομικές απειλές .\nΟ ιός του Δυτικού Νείλου έχει πλέον εγκατασταθεί στη χώρα μας και περιστατικά της νόσου αναμένονται το επόμενο χρονικό διάστημα καθ’ όλη τη διάρκεια της κυκλοφορίας των κουνουπιών. Ο ΙΣΑ καλεί τους πολίτες να μην εφησυχάζουν και να τηρούν σχολαστικά τα μέτρα προφύλαξης.\n«Η χώρα μας τα τελευταία χρόνια έμεινε αθωράκιστη απέναντι σε σοβαρές υγειονομικές απειλές. Δυστυχώς, ο ιός του Δυτικού Νείλου έχει μολύνει τον πληθυσμό των κουνουπιών και έχει πλέον εγκατασταθεί στη χώρα μας, με αποτέλεσμα να κινδυνεύουν κάθε χρόνο ανθρώπινες ζωές. Ανάλογες εγκληματικές παραλείψεις, σε επίπεδο πρόληψης έχουν γίνει και σε άλλους τομείς, που συνιστούν σοβαρούς κινδύνους για τη δημόσια υγεία. Για παράδειγμα, κάθε χρόνο λόγω της ελλιπούς ενημέρωσης του πληθυσμού χάνονται άδικα ανθρώπινες ζωές από ανθεκτικά μικρόβια και γρίπη. Είναι άμεση ανάγκη για ένα στρατηγικό σχέδιο θωράκισης της χώρας απέναντι στις σοβαρές υγειονομικές απειλές με έμφαση στην πρόληψη και στην προαγωγή της υγείας».\nΟ ΙΣΑ υπενθυμίζει τα ατομικά μέτρα προστασίας από τα κουνούπια στα οποία μεταξύ άλλων, συνίστανται τα εξής:\n-Χρήση εντομοαπωθητικών στο ακάλυπτο δέρμα και επάνω από τα ρούχα.\n-Τοποθέτηση στις οικίες αντικουνουπικών πλεγμάτων (σιτών).\n-Χρήση κουνουπιέρων, εντομοκτόνων, ανεμιστήρων ή κλιματιστικών, λαμπτήρων κίτρινου χρώματος.\n-Απομάκρυνση του στάσιμου νερού από λεκάνες, βάζα, γλάστρες, υδρορροές κλπ.\n-Κούρεμα γρασιδιού, θάμνων και φυλλωσιών.\n-Πότισμα των φυτών κατά τις πρωινές ώρες.\n-Κάλυψη του σώματος με κατάλληλα ενδύματα που προστατεύουν.\nΓιώργος Πατούληςιός Δυτικού ΝείλουΙΣΑ


Επέτειος και τίτλος - autoliveris\nΕπέτειος και τίτλος\nΗ επετειακή χρονιά MINI ξεκίνησε με την κατάκτηση ενός τίτλου. Η MINI είναι μεταξύ των νικητών του φετινού διαγωνισμού “Best Cars 2019”. Η νίκη κατηγορίας στην ψηφοφορία αναγνωστών που διοργάνωσε το περιοδικό αυτοκινήτου “auto, motor und sport” επιβεβαιώνει το υψηλό επίπεδο δημοτικότητας που εξακολουθεί να απολαμβάνει το πρώτο μοντέλο στην πολυτελή κατηγορία μικρών αυτοκινήτων στην 60ή χρονιά του. Με τη χαρακτηριστική διασκεδαστική οδήγηση, την έξυπνη χρήση χώρου και το ατομικό στυλ, η τρέχουσα γενιά του μοντέλου ενσαρκώνει τις αυθεντικές αξίες της μάρκας – γνωστές σε όλο τον κόσμο από την εποχή του κλασικού Mini – στην πιο σύγχρονη εκδοχή τους.\nΗ ψηφοφορία αναγνωστών που διοργανώνει το περιοδικό “auto, motor und sport” είναι ένας από τους μακροβιότερους θεσμούς στην ιστορία του αυτοκινήτου, και φέτος διεξήχθη για 43η φορά. Από συνολικά 385 μοντέλα, οι συμμετέχοντες ψήφισαν τα αγαπημένα τους σε έντεκα κατηγορίες. Στο πλαίσιο αυτό, επέλεξαν τα “Best Cars 2019”, συνολικά και στην κατηγορία εισαγόμενων. Οι νικητές της τελευταίας ψηφοφορίας παρέλαβαν τα βραβεία τους σε μία πανηγυρική τελετή απονομής που πραγματοποιήθηκε στο Διεθνές Συνεδριακό Κέντρο της Στουτγάρδης [International Congress Center Stuttgart (ICS)].\nΗ MINI απέσπασε τον τίτλο στην κατηγορία εισαγόμενων μικρών αυτοκινήτων. Συγκεντρώνοντας το 30,1% των ψήφων, το επιτυχημένο Βρετανικό μοντέλο εξασφάλισε σαφές προβάδισμα στην κατηγορία του. Και πραγματικά, ο νέος ‘νικητής’ κατάφερε να βελτιώσει ακόμα και τα εξαιρετικά αποτελέσματα τα οποία είχε πετύχει τις προηγούμενες χρονιές. Από το 2001 που επαναλανσαρίστηκε η Βρετανική μάρκα, η MINI έχει συνεχή παρουσία μεταξύ των νικητών της ψηφοφορίας αναγνωστών του “auto, motor und sport”. Αρχικά, ήταν ‘κατά συρροή’ νικήτρια στην κατηγορία εισαγόμενων ‘Μίνι Αυτοκινήτων’ (“Mini Cars”), και από το 2015 κερδίζει τον τίτλο στην κατηγορία ‘Μικρών Αυτοκινήτων’ (“Small Cars”) επί πέντε συνεχείς χρονιές.\nΗ επιτυχία της MINI στην τελευταία ψηφοφορία του κοινού αντανακλά επίσης την αυξημένη απήχηση της μάρκας λόγω της πρόσφατης αναβάθμισης του μοντέλου. Το τρίθυρο MINI, το πεντάθυρο MINI και το MINI Cabrio αποτυπώνουν το μοναδικό στυλ τους με στοιχεία όπως ακριβείς αισθητικές παρεμβάσεις, νέοι προβολείς LED, πίσω φώτα LED με γραφικό σχέδιο Union Jack, ανανεωμένο εσωτερικό και νέες επιλογές εξατομίκευσης. Η MINI παρουσιάζει επίσης ένα ιδιαίτερα εντυπωσιακό μοντέλο με την ευκαιρία της 60ής επετείου της μάρκας. Η έκδοση MINI 60 Years αναδεικνύει τις Βρετανικές ρίζες και τον ευέλικτο χαρακτήρα του ‘πολυτελούς μικρού’ μέσω αποκλειστικών σχεδιαστικών χαρακτηριστικών και εξοπλισμού για το εσωτερικό και το εξωτερικό. Η ειδική έκδοση θα διατίθεται από το Μάρτιο του 2019 ως τρίθυρο MINI και πεντάθυρο MINI, το καθένα με τέσσερις επιλογές κινητήρων.\nRelated Itemsauto motor und sportBest Cars 2019BMW GroupBMW Group HellasClassic Mini ClubMini\n← Previous Story Βραβεία Peugeot\nNext Story → Η BMW M850i xDrive Coupe First Edition


Ελένη Μενεγάκη: Ο ΠΡΩΤΟΣ ΣΥΖΥΓΟΣ, ο ΠΡΩΤΟΣ άντρας, ο ΠΡΩΤΟΣ της ΓΑΜΟΣ!!!\nHome / Δημοφιλή / Ελένη Μενεγάκη: Ο ΠΡΩΤΟΣ ΣΥΖΥΓΟΣ, ο ΠΡΩΤΟΣ άντρας, ο ΠΡΩΤΟΣ της ΓΑΜΟΣ!!!\nΕλένη Μενεγάκη: Ο ΠΡΩΤΟΣ ΣΥΖΥΓΟΣ, ο ΠΡΩΤΟΣ άντρας, ο ΠΡΩΤΟΣ της ΓΑΜΟΣ!!! Μπορεί να ξέρουμε πολλά για τον γάμο της Ελένης Μενεγάκη με τον Γιάννη Λάτσιο, αλλά και τον Ματέο Παντζόπουλο (που παραμένουν ερωτευμένοι μέχρι και σήμερα) , ωστόσο η παρουσιάστρια υπήρξε ξανά παντρεμένη όταν ήταν μόλις 21 ετών. Πριν γίνει γνωστή στο ευρύ κοινό είχε ανέβει τα σκαλιά της εκκλησίας με γνωστό τότε επιχειρηματία.\nΤα παιδικά της χρόνια τα πέρασε στη Νίκαια μαζί με τη μαμά της, αφού έχασε τον πατέρα της σε ηλικία 2,5 ετών. Στη συνέχεια μετακόμισε στον Κολωνό. Ήταν μάλιστα συμμαθήτρια στο 61ο Δημοτικό Σχολείο Κολωνού με τον Γιώργο Λιάγκα.\nΉταν η ωραιότερη (από τότε) της τάξης, αλλά ούτε λόγος για γράμματα. Το σχολείο δεν ήταν από τις αγαπημένες της ασχολίες. Αν και αγαπητή στους δασκάλους της, η ίδια δεν ενδιαφερόταν πολύ. Οι κακές γλώσσες, μάλιστα, αναφέρουν ότι ουδέποτε πήρε απολυτήριο Λυκείου.\nΣτα 16 της ήρθε στον κόσμο ο αδελφός της, ο Θοδωρής Μισόκαλος, μιας και η μητέρα της ξαναπαντρεύτηκε. Η Ελένη τού έχει πολύ μεγάλη αδυναμία, αλλά κι εκείνος δεν πάει πίσω, καθώς αν και είναι κατά πολύ μικρότερός της, βρίσκεται δίπλα της σε κάθε της βήμα.\nΑυτός είναι ο πρώτος σύζυγος της Ελένης Μενεγάκη\nΉταν μόλις 21 ετών όταν ανέβηκε τα σκαλιά της εκκλησίας στο πλευρό του Σταύρου Γαρδέρη, επιχειρηματία στο επάγγελμα. Ο ίδιος διατηρούσε κατάστημα με νυφικά στον Κολωνό.\nΣταύρος Γαρδελης πρώτος σύζυγος Ελένης Μενεγάκη\nΗ Ελένη πριν ξεκινήσει να δουλεύει στην τηλεόραση εργαζόταν στο κατάστημα νυφικών της οικογένειας του Σταύρου και ο έρωτας μεταξύ των δύο νέων υπήρξε θυελλώδης αφού φήμες θέλουν τους τσακωμούς μεταξύ τους να δίνουν και να παίρνουν. Οι τσακωμοί αυτοί, όμως, δεν τους εμπόδισαν από το να πάρουν την απόφαση να παντρευτούν, όπως και έκαναν.\nΓιάννης Λάτσιος, Δημήτρης Βήχος, Ελένη Μενεγάκη, Ελένη Μενεγάκη π΄ρωτος γάμος, Ελένη Μενεγάκη σύζυγος, Ελένη Μενεγάκη σύζυγοι, Ελένη Μενεγάκη σύμφωνο συμβίωσης, Ελένη Μενεγάκη Γιάννης Λάτσιος, Ελένη Μενεγάκη Δημήτρης Βήχος, Ελένη Μενεγάκη Μάκης Παντζόπουλος, Ελένη Μενεγάκη Σταύρος Γαρδέρης, Ελένη Μενεγάκη Σταμάτης Γαρδέρης, Ελένη Μενεγάκη άντρας, Ελένη Μενεγάκη αρραβωνιαστικός, Ελένη Μενεγάκη αρραβώνας, Ελένη Μενεγάκη γάμος, Ελένη Μενεγάκη γάμοι, Μάκης Παντζόπουλος, Μενεγάκηmenegaki, Σταύρος Γαρδέρης, Σταμάτης Γαρδέρης


US TV: 'Battlestar Galactica': He That Believeth In Me\n'Battlestar Galactica': He That Believeth In Me\nAs promised, καρα-καθυστερημένα spoilers για την πολυαναμενόμενη επιστροφή του 'Battlestar Galactica', μετά το άλμα.\nΞέρετε τι ξεχνάμε να σχολιάσουμε όταν μιλάμε για το 'Battlestar Galactica'; Και το θεωρούμε δεδομένο αν και δε θα έπρεπε; Τα απίστευτα οπτικά του εφέ, αυτό ξεχνάμε. Μιλάμε για τους θρησκευτικούς παραλληλισμούς και την πολιτική αλληγορία και τους τραγικούς ήρωες, και ξεχνάμε τα εφέ. Αυτές τις ανείπωτης ομορφιάς ζωγραφιές σε μαύρο φόντο της Zoic που μετατρέπουν εκρήξεις σε ποίηση, τις περιστασιακές εμφανίσεις των οποίων απολαμβάνουμε μέχρι το τελευταίο τους πίξελ.\nΔεν ξέρω αν είναι "σωστό" να ενθουσιάζομαι περισσότερο με μια σκηνή μάχης από ότιδήποτε άλλο υπήρχε σε αυτό το επεισόδιο (καθώς και το τι λέει το γεγονός αυτό για το ίδιο το επεισόδιο), αλλά όταν μιλάμε για σκηνή μάχης σαν αυτή που ανοίγει το 'He That Believeth In Me', τότε σίγουρα δε θα αισθανθώ ένοχος για αυτό. Είχε πολύ καιρό μια σεκάνς να παίξει τόσο πολύ στο repeat... (Come to think of it, ίσως η προηγούμενη φορά που έλιωσα τόσο ένα τρίλεπτο, να ήταν το 'All Along the Watchtower' από το περσινό φινάλε.)\nΚι όσο κι αν δε θα είχα πρόβλημα να καθίσω και να υμνώ τη Zoic όλη τη μέρα, το επεισόδιο προσέφερε κι άλλα πραγματάκια άξια σχολιασμού, έστω κι αν τίποτα από αυτά δε με έκανε να θέλω να βγω και να το φωνάξω. (Το consensus για αυτή την πρεμιέρα με τον κόσμο που το συζήτησα κατά τη διάρκεια του weekend μοιάζει να ήταν η φράση "Καλό ήτανε, καλό ήτανε" και ψιλο-μέχρι εκεί έφτανε.) Ας τα δούμε αυτά τα πραγματάκια ένα-ένα.\nH επιστροφή της Starbuck. Όπως αναμένεται όλο το περιβάλλον της Kara έχει μείνει με το χαζό ύφος που είχε ο Lee πέρσι στο season finale όταν την είδε να πετάει δίπλα του, και το ύφος αυτό σιγά-σιγά δίνει τη θέση του σε υποψία. Παραμένω πεπεισμένος οτι η εξήγηση για το ταξίδι της στη Γη είναι απόλυτα εύκολη και λογική (το Μάτι μέσα από το οποίο πέρασε δεν είναι παρά μια τσάκιση στο σύμπαν, μέσω του οποίου πέρασε στη Γη, και μετά ξανά πίσω-- για reference, θυμηθείτε το 'Contact' του Bob Zemeckis) ενώ παραείναι προφανής ως εξέλιξη να είναι αυτή το 12ο μοντέλο.\nΌμως το σοκ είναι σοκ, και κάποια ερωτηματικά υπάρχουν, είναι η αλήθεια, (κι ας μην ξεχνάμε κι εκείνο το ominous "H Kara Thrace θα οδηγήσει το ανθρώπινο γένος σε αφανισμό" του Hybrid από το 'Razor') oπότε μπορεί και να κάνει καλά η Roslin που την κοιτάει με μισό μάτι. Εξάλλου τώρα ειδικά που έμαθε οτι όλα τα άγνωστα μοντέλα βρίσκονται στο Galactica, έχει ένα λόγο παραπάνω να είναι σκεπτική. Αυτό με φέρνει στα...\n5 τελευταία μοντέλα Cylon. Έχουμε ήδη έναν στρατιωτικό, έναν μαχητή, έναν μηχανικό, έναν κυβερνητικό. (βασικά, ως γένος, την ψιλο-γαμήσαμε) Τώρα που ξέρουμε οτι και το 12ο είναι "εδώ κοντά", μπορούμε να ακολουθήσουμε την ίδια λογική για να μαντέψουμε ποιος είναι; Αν το πάμε έτσι η Kara δεν στέκει ως σεναριακή κατεύθυνση, αλλά τότε τι; Ποιος κλάδος απομένει που δεν ελέγχουν -εν δυνάμει, έστω- οι Cylons;\nΈξω από τις θεωρίες όμως, η πρεμιέρα αυτή είχε το δύσκολο έργο να ακολουθήσει τις αποκαλύψεις του περσινού φινάλε, και ο χειρισμός μοιάζει να πηγαίνει προς τη σωστή κατεύθυνση. Έχουμε ήδη αφιερώσει στο παρελθόν σημαντικό κομμάτι της σειράς στην εσωτερική μάχη ενός Cylon που δεν ήθελε να είναι Cylon (τη θυμάστε τη Sharon; Εκείνη την ασιάτισσα κοπελίτσα που έπαιζε κάποτε στη σειρά...;) οπότε έχουμε κάθε λόγο να περιμένουμε αυτή τη φορά να δούμε τους χαρακτήρες που βρίσκονται σε παρόμοια θέση να ακολουθούν κάποιο διαφορετικό δρόμο.\nΗ σκηνή του ξυπνητού εφιάλτη του Tigh ήταν για μένα το πιο ανατριχιαστικό λεπτό της πρεμιέρας, καθώς υπογράμμιζε έξοχα το πώς το υποσυνείδητό του έχει αρχίσει να ελέγχει τη συνείδησή του. Η απουσία κοψίματος που θα λειτουργούσε ως διαχωρισμός ανάμεσα στον εφιάλτη και την πραγματικότητα, έκανε ακόμα πιο σαφές το σβήσιμο των εσωτερικών ορίων του Tigh, κάνοντάς με να φοβάμαι πως αν κάποιος από τους 4 σπάσει πρώτος, θα είναι αυτός. Εξακολουθώ να περιμένω μια ικανοποιητική εξήγηση για το πώς μπορεί ο Tigh να είναι Cylon, αλλά αν το κάνουν να στέκει, θα πρόκειται για την ολοκλήρωση μιας κίνησης-ματ από την πλευρά των σεναριογράφων.\nΗ περαιτέρω Μεσσιοποίηση του Baltar, από την άλλη, δεν ξέρω κατά πόσο με ικανοποιεί. Φυσικά οι παραλληλισμοί ήταν πάντα εκεί, και σε επίπεδο συμβόλων αυτό το storyline λειτουργεί, αλλά έτσι αποκομμένο όπως ήταν από το υπόλοιπο επεισόδιο, φοβάμαι πως ο Baltar προορίζεται για κάτι που τελικά δε θα έχει και πολλά να κάνει με την κεντρική μυθολογία της σειράς. Αυτό δε με ενοχλεί γενικά, μου αρέσει να υπάρχουν b-plots και ξεκάθρα supporting χαρακτήρες σε σειρές με βαριά μυθολογία, αλλά ο Baltar δεν είναι τέτοιος χαρακτήρας. Επιπλέον, νιώθω πως σχετικά με αυτή την κατεύθυνση, το arc του ολοκληρώθηκε στο 'Taking a Break From All Your Worries'.\nΑλλά μπορεί και να κάνω λάθος, και μπορεί να επιστρέψει για να οδηγήσει οριστικά την ανθρωπότητα σε λύτρωση ή σε καταδίκη. (Γιατί μόνο κάτι από αυτά τα δύο ταιριάζουν στο συγκεκριμένο χαρακτήρα.) Εξάλλου, μέχρι τότε μπορούμε απλώς να απολαμβάνουμε τον φανταστικό James Callis καθώς παίζει με ανεξάντλητο κέφι αυτόν τον οριακά μαύρα αστείο Μessiah-gone-wrong, καταφέρνοντας πάντα στο βλέμμα του να περικλείει ειλικρινή έκπληξη για το πώς εξακολουθεί και ρίχνει γκόμενες χωρίς να κουνήσει το μικρό του δαχτυλάκι.\nAll in all, λοιπόν, "Kαλό ήτανε, καλό ήτανε." Ας περάσουμε όμως στο ζουμί sooner rather than later, ε;\nBunnyDee 10:27 μ.μ., Απριλίου 07, 2008\nΕπειδή έχω αρκετά points πάνω στα γραφόμενά σου... θα χρησιμοποιήσω αριθμάκια (γι' αυτό ανακαλύφθηκαν, έτσι, Mr. Pro?):\n1. Τα εφφέ ήταν όντως υπέροχα. Προσωπικά τα εφφέ στο φινάλε του προηγούμενου μ' άρεσαν ακόμα περισσότερο, μιας και το συζητάμε, αλλά παίζει, πες, να φταίει η οθόνη. Αν και δε νομίζω, μάλλον θέμα σκηνοθεσίας ήταν. Με χαλαρώνει να μην πρέπει να αναρωτηθώ 'γιατί μ' αρέσει' πια.\n2. Ναι όντως παραείναι προφανής η εξέλιξη να είναι η Starbuck το #12, αλλά απ' την άλλη είναι λογική που έχω αρχίσει να περιμένω από τους writers του BSG, να μας 'συνηθίζουν' στο να λέμε 'μα γιατί κάνουν έτσι οι κακοί άνθρωποι, γιατί δεν την πιστεύουν, αλήθεια τους λέει', και να μαθαίνουμε μετά ότι είχαν κάποιου είδους δίκιο οι άπιστοι Θωμάδες all along. Άρα, ψηφίζω ότι, ναι μεν δε θα είναι αυτή Cylon, αλλά κάποιο λάκκο έχει η φάβα, κάτι έχουν σκεφτεί και θα μείνουμε να κοιτάμε τις οθόνες μας σαν... θεατές του BSG. Εμείς που δε μπαίνουμε και πολύ στο speculative spoilers game όσο βλέπουμε, τουλάχιστον.\n3. Ο Tigh είναι Cylon. Whoah. Το ξέρω ότι είχα τόσους μήνες να το χωνέψω, αλλά δε το χωράει το μυαλό μου. Όχι για τίποτ' άλλο, απλά το ότι αν είχα εγώ τη δυνατότητα να δημιουργήσω από το μηδέν ένα ανθρωπόμορφο ον, ε δε θα το έφτιαχνα με τη μάπα του Tigh, σόρι κιόλας. Αν και ψηφίζω ότι, ενώ περιμένουμε να 'σπάσει' αυτός πρώτος, δε νομίζω ότι παίζει αυτό. Τα alliances του είναι με την ανθρώπινη φυλή, πολύ καθαρά και ξάστερα, που οδοντόβουρτσα να ήταν, όχι Cylon. Writing A Fanatic 101, non?\n4. Εγώ γιατί είμαι χαζή που θεωρώ ότι ακόμα παίζει ο Baltar ως last Cylon; Κάτι τέτοιο θα έκανε τη Μεσσιοποίησή του να βγάζει παραπάνω νόημα, και η Μεσσιοποίηση αυτή είναι, έτσι κι αλλιώς, ωραία για 'μένα, αφού δείχνει ως καλό, 'ανθρώπινο χαρακτηριστικό', το ότι 'πρέπει να αμαρτήσεις, να γνωρίσεις πραγματικά το "έκανα τόσο τεράστια μλκία, και ξανά, και ξανά - είμαι κακός και βρώμικος", αν είναι να γίνεις πραγματικά ήρωας'. Με την οποία λογική, δε θα πρέπει να είναι Cylon, αλλά... δεν ξέρω, μπορεί να το πάνε αλλού. Δεν έχω ιδέα, ρώτα με αύριο.\nΚαι ρίχνει γκόμενες because he's hot as sin with an angel's calm face, ντάξ';\nAll in all, λοιπόν, "Kαλό ήτανε, καλό ήτανε," indeed. Και περιμένουμε τη συνέχεια. So say we all.\ndark tyler 1:31 π.μ., Απριλίου 08, 2008\nΆρα, ψηφίζω ότι, ναι μεν δε θα είναι αυτή Cylon, αλλά κάποιο λάκκο έχει η φάβα\nYeh, συμφωνώ απόλυτα.\nΑν και ψηφίζω ότι, ενώ περιμένουμε να 'σπάσει' αυτός πρώτος, δε νομίζω ότι παίζει αυτό. Τα alliances του είναι με την ανθρώπινη φυλή, πολύ καθαρά και ξάστερα, που οδοντόβουρτσα να ήταν, όχι Cylon. Writing A Fanatic 101, non?\nTουσ φανατικούς να φοβάσαι όμως. Ο τρόπος που το κοιτάω εγώ είναι ο εξής: βαστάς ένα σκοινί το οποίο στο άλλο του άκρο στηρίζει ένα χρηματοκιβώτιο που κρέμεται σε ένα γκρεμό. Έχεις στυλώσει τα ποδάρια, έχεις ισιώσει το κορμί σου, έχεις γύρει προς τα πίσω, βαστάς κόντρα με τις φτέρνες, έχεις κλείσει τα μάτια, κεφάλι προς τον ουρανό, σφιγμένα δόντια, ιδρώτας μέχρι και στον αφαλό και ξαφνικά! Σου γλιστράει ένα χιλιοστό το γαμημένο το σκοινί. Έφυγε, τελείωσες. Έχεις σωριαστεί κάτω με τα μούτρα και το χώμα κολλάει στην ιδρωμένη μουτσούνα σου, το χρηματοκιβώτιο έχει λιώσει το καημένο το rοad runner που έτρωγε τα σπόρια του από κάτω.\nΣκέψου το άλλο τώρα. Ένα πόδι γονατιστό, το άλλο γυρισμένο 90 μοίρες προς τα μέσα βαστώντας κόντρα, σκοινί τυλιγμένο γύρω από το μπράτσο, κρατημένο κι από τα δύο χέρια σα να κρατάς λουκάνικο. (ή κάτι άλλο χα χα κτλ.) Έχεις μοιράσει την πίεση σε 367 διαφορετικά σημεία και σου εγγυώμαι οτι θα αντέξεις για πολύ περισσότερο από τον τύπο που κοιτάει τον ουρανό.\nΗ Boomer αρνείτο έστω να σκεφτεί την πραγματικότητα του οτι ήταν Cylon. Σαν τον Tigh. Στυλωμένα ποδάρια, μάτια κλειδωμένα από την πίεση. Και τι κατάφερε; Μια σφαίρα στον Adama. Κάτι ξέρει ο Tigh και βλέπει τον ίδιο εφιάλτη...\nΕγώ γιατί είμαι χαζή που θεωρώ ότι ακόμα παίζει ο Baltar ως last Cylon; Κάτι τέτοιο θα έκανε τη Μεσσιοποίησή του να βγάζει παραπάνω νόημα\nΌχι, ο Baltar δε μπορεί να είναι Cylon. Αυτό πετάει στα σκουπίδια το επί έτη χτίσιμο του χαρακτήρα, κι επιπλέον χαλάει τον παραλληλισμό. Ο Μεσσίας είχε 12 Απόστολους, όχι τον εαυτό του κι άλλους 11. Ο Baltar θα θυσιαστεί για να φέρει την ανθρωπότητα σε ένα νέο αύριο, και τα 12 μοντέλα θα είναι οι απόστολοί του. Η σημασία του 12ου βέβαια δεν ξέρω ποια μπορεί να είναι. Ίσως να μας προκύψει ο Ιούδας;\nΑνώνυμος 11:56 π.μ., Απριλίου 08, 2008\nbaltar says..kopika sto xirisma.lol\nΑνώνυμος 12:11 μ.μ., Απριλίου 08, 2008\nΤα δικά μου points τώρα:\n1. Το αν θα σπάσει πρώτος ο Tigh είναι ένα ρώτημα, αλλά καθαρά από άποψη γραφής θα το έβρισκα μεγάλο λάθος, διότι οι αντιθετικές δυνάμεις σε αυτόν τον χαρακτήρα έχουν μεγαλύτερο ενδιαφέρον από κάθε άλλον. Οπότε αν το γυρίσει (σύντομα) θα χάσουμε το πλέον ενδιαφέρον storyline της season. H εσωτερική σύγκρουση δεν θα σταματήσει κατα πάσα πιθανότητα ακόμη και αφού "σπάσει".\n2. Έχει ενδιαφέρον η σύγκριση του με την Boomer και το όλο σκηνικό από το Road Runner. Το γεγονός ότι (αναγκαστικά) ο Tigh έχει αποδεχτεί την ταυτότητά του ίσως κάνει τις αντιστάσεις του καλύτερες. Αν και υποψιάζομαι ότι όποιες και οι αντιστάσεις, αυτές δεν θα έχουν κανένα νόημα αμα δεχτούν το σχετικό κλίκ. Θα είναι ένα πολύ βαρύ χρηματοκιβώτιο. Θα σπάσει όποιος επιλεχθεί πρώτος.\n3. Η επίσκεψη της Starbuck από τα μέρη μας μου έδωσε ένα παραπάνω στοιχείο για το timeline της σειράς. Αναφέρει ότι είδε "a triple star and a comet" κάτι που χωρίς να μπω σε λεπτομέρειες θεωρώ ότι είναι η άποψη των συγγραφέων για το άστρο της Βηθλεέμ. Επίσης πέτυχε την σελήνη σε ολική έκλειψη. Αυτό δεν ξέρω πως κολλάει. Αυτό με κίνησε στην κατευθυνση ότι ο Baltar είναι όχι απλώς ένας μεσσιανικός χαρακτήρας, αλλά ο Μεσσίας αυτοπροσώπως, σε συνδυασμό μάλιστα με τον τίτλο-Jesus quotation του επεισοδίου. Αυτό δίνει βέβαια μια τεράστια προοπτική για τον χαρακτήρα, δεδομένου της κριτικής του επεισοδίου στην ευπιστία και την ανάγκη των ανθρώπων να πιστέψουν σε μια άνωθεν σωτηρία. Σε συνδυασμό με την σαρκαστική πλευρά του Baltar μου θυμίζει το Life of Brian με μια κάπως σκοτεινότερη οπτική. Η θεωρία σου για τους 12 αποστόλους το κλονίζει αυτό, αλλά μπορεί κάλλιστα να δρα συμπληρωματικά. Ο αριθμός 12 παρουσιάζεται συχνά στην σειρά. Επίσης έχουμε ήδη ένα Θείο Βρέφος να περιφέρεται τα τελευταία χρόνια, και δεν νομίζω ότι είναι η κόρη της Βοοmer. Και, μόλις μου ήρθε: ο "πυλώνας" της κοινωνίας που δεν αντιπροσωπεύεται σε cylon είναι ο θρησκευτικός -ιερατικός. Ergo, μπορεί να είναι ο Baltar. H η Roslin, που την έχει δει ψιλοπροφήτης.\nΑνώνυμος 3:47 μ.μ., Απριλίου 08, 2008\nΘεωρώ πως τουλάχιστον για αυτό το πρώτο μισό του κύκλου κάθε επεισόδιο θα είναι και ένα cliffhanger μέχρι να πάθουμε όλοι συλλογικό έμφραγμα από την αγωνία....\nFrankly, δεν έχω να προσθέσω τίποτε άλλο αναφορικά με κριτική του epi, απλά αναφέρω όσα μου άρεσαν.\n– Το extreme inner conflict του Tigh και το πόσο με πωρώνει ο χαρακτήρας του. Respect στην ερμηνεία του Michael Hogan…\n– Η καλή παρουσία του Lee, από τις ελάχιστες φορές που μου άρεσε σαν χαρακτήρας, δηλαδή το πως σταμάτησε να είναι passive-aggressive και η αυτόματη επιλογή του να υποστηρίξει την Κara no matter what.\n– Το πόσο frakking badass είναι η Laura, η οποία λειτουργεί ξεκάθαρα σαν το αμείλικτο alter ego/αντίβαρο του papadama όσον αφορά τις αποφάσεις που πρόκειται να λάβουν για το fleet.\n– Οι πονοκέφαλοι της Kara όσο απομακρύνονται από την πορεία της ‘Γης’ και ο έξυπνος παραλληλισμός τους -για όσους το θυμούνται- με τους πονοκέφαλους της Laura όταν έβλεπε τα οράματα. Ό,τι πρέπει για την αναμέτρηση της με την ίδια τη Laura στο τέλος του επεισοδίου.\n– ΗeadSix με κόκκινο business suit= thud thud drool!!!\n– Ο Anders να προσπαθεί να πείσει τον εαυτό του ότι είναι ο εαυτός του, επαναλαμβάνοντας στον εαυτό του (χεε) τα στοιχεία του.\n– Tο μεσσιανικό storyline του Baltar, που μου φαίνεται απείρως ειρωνικό indeed και πολύ φοβάμαι ότι θα έχει φοβερά τραγική κατάληξη και για τον ίδιο και για την λοιπή ανθρωπότητα.\nΈνας χαρακτήρας που πιστεύω ότι θα είναι φοβερά ενδιαφέρων και επιθυμώ διακαώς να δω την εξέλιξη του είναι η Tory, που κατ’ εμέ μετά τον Tigh, ήταν η καλύτερη αποκάλυψη για τους 4 Cylon. Όλοι οι χαρακτήρες βρίσκονται πλέον in extremis, άρα προβλέπω πολύ drama this season…\ndark tyler 3:02 μ.μ., Απριλίου 09, 2008\nΗ καλή παρουσία του Lee, από τις ελάχιστες φορές που μου άρεσε σαν χαρακτήρας\nΒρίσκω οτι ο Lee είναι πολύ πιο ενδιαφέρων όταν δε βρίσκεται τριγύρω η Duala να τον παρασύρει σε ασήμαντα σαπουνοplots. Όχι πως είναι και τότε τέλειος, γιατί κατά τη διάρκεια των χρόνων οι συγγραφείς τον μεταμφιέζουν κάθε φορά σε ό,τι χαρακτήρα έχουν ανάγκη εκείνη τη στιγμή. Αλλά τώρα μοιάζουν να έχουν βρει επιτέλους τι θέλουν να κάνουν με αυτόν.\nο Baltar είναι όχι απλώς ένας μεσσιανικός χαρακτήρας, αλλά ο Μεσσίας αυτοπροσώπως\nΔε νομίζω οτι θα πήγαιναν για κάτι τόσο literal, εξάλλου δεν υπάρχει λόγος. Αλλά είναι πολύ καλή η παρατήρηση, αν μη τι άλλο ένα στοιχείο της αναλογίας που μας είχε ξεφύγει.\nΣε συνδυασμό με την σαρκαστική πλευρά του Baltar μου θυμίζει το Life of Brian με μια κάπως σκοτεινότερη οπτική.\nΜπράβο, ναι! Αυτό ακριβώς είχα στο μυαλό μου όταν αναφερόμουν στο κωμικό aspect του χαρακτήρα. Είναι τόσο λεπτή η ιστορροπία, που η ερμηνεία του James Callis μοιάζει ακόμα εντυπωσιακότερη αν το σκεφτούμε έτσι.\nΚαι, μόλις μου ήρθε: ο "πυλώνας" της κοινωνίας που δεν αντιπροσωπεύεται σε cylon είναι ο θρησκευτικός -ιερατικός.\nΣωστός! Αυτό δεν το είχα σκεφτεί. Έχουμε όμως κάποιον χαρακτήρα στη σειρά που να ανήκει ξεκάθαρα και αποκλειστικά στο ιερατείο, όπως ξεκάθαρα ανήκουν στους τομείς τους οι Cylon 4;\nπ(ie) 8:41 μ.μ., Απριλίου 09, 2008\nΜου πήρε λιγότερο από 4 χρόνια, αλλά είμαι back in sync με το BSG.\nΓια το "τι λείπει στους cylons", θα προωθούσα την Dualla επειδή:\n*: Είναι από το χαζό βλαχο-ρασταφάρε-ολέ πλανήτη, ενώ είναι αρκετά σίγουρο ότι κανένας άλλος cylon δεν είναι.\n*: Έχουμε πολλά αγοράκια cylons και λίγα κοριτσάκια.\n*: Οταν προσγειώθηκαν στη New Caprica , δύο από τα τρία ζευγαράκια που παντρευτήκανε ήτανε new Cylons και από το τρίτο ζευγαράκι Lee-Dee, δεν στέκει να είναι Cylon ο Lee χωρίς να το ξέρει ο Bill.\n*: Είναι η εντελώς κουλή επιλογή, οπότε αν έχω δίκιο όλοι θα πιστεύετε ότι κάνω τις über-προβλέψεις, ενώ αν πέσω έξω δεν θα το θυμόσαστε καν.\nΑπ'την άλλη βέβαια, είναι απλά νερόβραστη™.\ndark tyler 11:53 μ.μ., Απριλίου 09, 2008\nΕίναι η εντελώς κουλή επιλογή, οπότε αν έχω δίκιο όλοι θα πιστεύετε ότι κάνω τις über-προβλέψεις, ενώ αν πέσω έξω δεν θα το θυμόσαστε καν.\nΑπό όλους τους -very credible- λόγους σου, αυτός εδώ είναι ο σωστότερος! I'm a believer!


5 Σύντομες Αλλά Αποτελεσματικές Συμβουλές Αδυνατίσματος\nΔεν θα σας κουράσουμε. Θα σας δώσουμε μερικές χρήσιμες συμβουλές για να χάσετε βάρος. Τόσο απλά. Συνεχίστε να διαβάζετε!\nΣίγουρα θα έχετε διαβάσει μια πληθώρα από άρθρα που σας προτείνουν να μειώσετε τους υδατάνθρακες, να τρώτε περισσότερες φορές μέσα στην ημέρα ή να πίνετε πολύ νερό.\nΕίναι σημαντικό να ακολουθείτε μερικά βασικά βήματα όταν κάνετε δίαιτα, αλλά η μονοτονία είναι ο χειρότερος εχθρός σας. Χειρότερος και από την πείνα!\nΒρήκαμε ένα ενδιαφέρον άρθρο στο διαδύκτιο, το οποίο δίνει μερικές σύντομες, απλές, αλλά σίγουρα αποτελεσματικές συμβουλές, για να μπορέσετε να χάσετε ακόμα περισσότερο βάρος.\nΣυγκετρώσαμε μερικά πολύ χρήσιμα διατροφικά tips, τα οποία θα σας βοηθήσουν να κάνετε αυτή την μικρή διαφορά στην προσπάθεια σας να χάσετε βάρος:\nΤο πρώτο πράγμα που πρέπει να κάνετε όταν ξυπνάτε είναι να καταναλώνετε ένα ποτήρι χλιαρό νερό με λεμόνι. Βοηθά στην αποτοξίνωση και στην καλύτερη λειτουργία του μεταβολισμού σας.\nΑν ψάχνετε το ιδανικό πρωινό γεύμα, τότε βάλτε στο πρόγραμμά σας τη βρώμη. Είναι πλούσια σε φυτικές ίνες και πρωτεΐνη και αποτελεί την απόλυτη τροφή για ένα καλό πρωινό ξεκίνημα. Bοηθά στην μείωση του λίπους, ειδικά από την περιοχή της κοιλιάς.\nΠάμε τώρα στο μεσημεριανό και βραδινό σας γεύμα. Με μία απλή κίνηση μπορείτε να βοηθήσετε τον οργανισμό σας να κάνει καλύτερες καύσεις.Το καγιέν, το τζίντζερ<, ο κουρκουμάς και η κανέλα είναι ιδανικοί σύμμαχοί σας στη μάχη σας με τα περιττά κιλά. Μειώστε την ποσότητα αλατιού στα φαγητά σας και δώστε τους περισσότερη γεύση με τα μπαχαρικά που σας προτείνουμε.\nΤέλος, αντικαταστήστε το μεσημεριανό ή βραδινό σας γεύμα με σούπα. Μια σούπα λαχανικών θα σας χαρίσει πολύτιμες για τον οργανισμό σας βιταμίνες και δε θα σας φορτώσει με περιττές θερμίδες.\nΦάτε φυτικές ίνες… πριν από το φαγητό σας! Υπάρχουν πολλές τροφές, κυρίως λαχανικά, με μεγάλη περιεκτικότητα σε φυτικές ίνες. Η καλύτερη μέχρι τώρα λύση είναι η γλυκομαννάνη. Θα σας χορτάσει πριν καν ξεκινήσετε να τρώτε. Κάντε κλικ εδώ.\nΣίγουρα, καμία από τις παραπάνω συμβουλές δεν είναι δύσκολο να εφαρμοστεί. Μπορείτε να προσαρμόσετε την διατροφική σας συμπεριφορά, από σήμερα. Από τώρα!\nΝα θυμόσαστε, ότι τα αποτελέσματα σε μια δίαιτα δεν εξαρτώνται από μεγάλα άλματα και πολύ σκληρές προσπάθειες, αλλά από μικρά καθημερινά βηματάκια που αλλάζουν ολοκληρωτικά τις κακές σας διατροφικές συνήθειες, χωρίς να ταλαιπωρείστε.


Life... everywhere...: Το πάθος δεν είναι λάθος\nΜην αναρωτιέσαι αν θα γράψω για σένα, δεν χρειάζεται καν αυτή η ερώτηση γιατί η απάντηση δεν μπορεί παρά να είναι θετική. Ο τρόπος που με κάνεις να νιώθω ήταν κι εξακολουθεί να είναι μοναδικός κι ανεπανάληπτος. Δεν έχω ιδέα γιατί ή πώς γίνεται αυτό, αλλά υπάρχει αδιαμφισβητητα κάτι μεταξύ μας ανεξήγητο, μαγικό και δυνατό.\nΤο πώς νιώθω κάθε φορά που φεύγω δεν μπορώ να το περιγράψω με λόγια.\nΌπως το πώς νιώθω όταν φεύγεις εσύ και το έχεις κάνει τόσες φορές που το έχεις αναδείξει σε επιστήμη πια.\nΌμως επέστρεψες, όχι όπως ήθελα, όχι όπως φανταζόμουν, όπως απαιτούσα, όπως χρειαζόμουν. Ήρθες όμως πίσω, κρυφά, βασανιστικά, ερωτικά. Όπως μόνο εσύ μπορεί να ξέρεις το πώς. Όπως εσύ ξέρεις το τι με κάνει να νιώθω όλη αυτή η επαφή, η στιγμιαία, η αστραπιαία, η φευγαλέα, η ανεξήγητη, η απροσδόκητη και τόσο δυνατή. Όλα μπορούσες να τα κρύψεις βέβαια, όχι το πώς με κανείς να νιώσω όμως.\nΕίναι τόσο μοναδικό αυτό που προκαλείς μέσα μου που γεννιέται και πεθαίνει μαζί σου. Χωρίς εσένα απλά δεν υπάρχει τίποτα. Είναι σαν ένα λουλούδι που ανθιζει μια μόνο φορά, ένα βράδυ κάθε χρόνο.\nΚι αν κάποτε είχες αμφιβολία για το πώς ένιωσα για σένα αυτή θα έχει πλέον εξαφανιστεί, ο καιρός κι η ένταση θα σε έχουν πείσει όπως δεν μπόρεσαν να κάνουν οι λέξεις. Ό,τι δεν είπαν οι λέξεις το είπε ο καιρός, η σιωπή, το πάθος που όχι όχι μωρέ δεν είναι λάθος.


Νικητής ο Παναθηναϊκός στη βραδιά του Διαμαντίδη\nΜε τη νίκη του με 80-73 επί της ΤΣΣΚΑ ο Παναθηναϊκός κατέκτησε το τουρνουά προς τιμήν του Δημήτρη Διαμαντίδη σ' ένα γεμάτο ΟΑΚΑ.\nΗ τελετή βραβεύσεων για το σπουδαίο Καστοριανό γκαρντ, όπως ήταν φυσιολογικό, έκλεψε την παράσταση. Ο Διαμαντίδης πήρε...δεκάδες βραβεία (μέχρι και από τον Παύλο Γιαννακόπουλο) αλλά η στιγμή που ξεχώρισε ήταν το ανέβασμα της φανέλας του στην οροφή του ΟΑΚΑ.\nΣτο αγωνιστικό κομμάτι ο Παναθηναϊκός είχε και πάλι κορυφαίο τον Γιάννη Μπουρούση ο οποίος πέτυχε 18 πόντους με τρία τρίποντα.\nΤΣΣΚΑ (Ιτούδης): Ντε Κολό 13, Τεόντοσιτς 5 (1), Ογκουστιν 18, Μαλέικο, Φριτζόν 8 (1), Τζάκσον 5, Στρατατέλεφ, Λαζάρεφ 6, Χίγκινς 6, Χριάπα 6, Κουρμπάνοφ 6, Βόστρικοφ.


Ο Δήμος Γλυφάδας κέρδισε βραβείο για την Ανακύκλωση - notia.gr\nΟ Δήμος Γλυφάδας κέρδισε βραβείο για την Ανακύκλωση\nΜια βράβευση που κρύβει πίσω της πολλή δουλειά, από πολλούς ανθρώπους, επί πολλά χρόνια.\nΠεριβαλλοντικό βραβείο «Greek Green Awards 2022» στον τομέα της Ανακύκλωσης, κέρδισε ο Δήμος Γλυφάδας πριν από λίγες μέρες, στο πλαίσιο της 4ης Διεθνούς Έκθεσης Περιβάλλοντος VERDE-TEC.\nΔείτε τι δήλωσε ο δήμαρχος, Γιώργος Παπανικολάου:\n“Το πιο απλό (και φοβερά δαπανηρό βέβαια για κάθε Δήμο) είναι να μεταφέρεις και να θάβεις τα απόβλητα στον ΧΥΤΑ.\nΟ δύσκολος δρόμος είναι να δημιουργείς ξεχωριστά ρεύματα ανακύκλωσης, να πείθεις πολίτες και επιχειρήσεις για την αξία τους, να δουλεύεις καθημερινά για να αυξάνεις το ποσοστό των απορριμμάτων που ανακυκλώνονται και επαναχρησιμοποιούνται.\nΤο βραβείο το κερδίσαμε για την «Ορθολογική Διαχείριση Ειδικών Ρευμάτων Αποβλήτων».\nΠροσέξτε αυτό: Τα τελευταία τρία χρόνια (2019-2021), χρησιμοποιήσαμε συνολικά σχεδόν 20.000 τόνους από ανακυκλωμένα υλικά στα τεχνικά έργα που κάναμε στον Δήμο μας!\nΥλικά που μαζέψαμε από τα απόβλητα εκσκαφών, κατασκευών και κατεδαφίσεων, τα ανακυκλώσαμε με πιστοποιημένη εταιρία και τα χρησιμοποιήσαμε ξανά.\nΆλλους 15.000 τόνους σύμμεικτων αποβλήτων (ξύλα, έπιπλα, στρώματα, κλπ.) επίσης τα ανακυκλώσαμε και επαναχρησιμοποιήθηκαν ως δευτερογενή υλικά στα πλαίσια της κυκλικής οικονομίας όπως π.χ σε βιοκαύσιμα woodchips σε μεγάλες βιομηχανίες.\nΤο βραβείο για τον Δήμο μας παρέλαβε η Άννυ Καυκά που ήταν αρμόδια αντιδήμαρχος αυτή την τριετία.\nΤην ευχαριστούμε θερμά για όλη την προσπάθεια, η οποία ασφαλώς συνεχίζεται, όπως και όλους τους εργαζόμενους στον τομέα καθαριότητας.\nΕυχαριστούμε τον Πρόεδρο του Επαγγελματικού Επιμελητηρίου Αθηνών Γιάννη Χατζηθεοδοσίου, που παρέδωσε το ιδιαίτερα τιμητικό αυτό βραβείο για την πόλη μας.”


ΝΤΟΜΙΝΟ Αρχεία - ΝΙΚΟΛΑΟΣ ΑΝΑΞΙΜΑΝΔΡΟΣ\nΕΧΘΕΣ ΚΑΙ ΚΑΤΑ ΤΗΝ ΔΙΑΡΚΕΙΑ ΤΗΣ ΟΛΟΜΕΛΕΙΑΣ ΤΩΝ ΒΟΥΛΕΥΤΩΝ ΤΗΣ ΟΜΟΣΠΟΝΔΙΑΚΗΣ ΑΜΕΡΙΚΑΝΙΚΗΣ ΚΥΒΕΡΝΗΣΗΣ, ΔΥΟ ΑΜΕΡΙΚΑΝΟΙ ΒΟΥΛΕΥΤΕΣ ΤΟΥ ΡΕΠΟΥΜΠΛΙΚΑΝΙΚΟΥ ΚΟΜΜΑΤΟΣ Ο ΕΝΑΣ ΑΠΟ ΤΗΝ ΠΟΛΙΤΕΙΑ ΤΗΣ PENNSYLVANIA O SCOTT PERRY ΚΑΙ Ο ΑΛΛΟΣ ΑΠΟ ΤΟ TEXAS Ο CHIP ROY ΔΗΛΩΣΑΝ ΟΤΙ ΑΠΟ ΤΙΣ ΑΡΧΕΣ ΤΟΥ 2021 ΜΕΧΡΙ ΚΑΙ ΤΩΡΑ, ΤΑ ΜΕΣΑ ΜΑΪΟΥ ΚΑΠΟΥ 620 ΧΙΛΙΑΔΕΣ ΑΝΘΡΩΠΟΙ ΤΗΣ ΚΑΜΠΑΛ, ΕΧΟΥΝ ΣΥΛΛΗΦΘΕΙ ΚΑΙ ΟΤΙ ΣΥΝΕΧΙΖΟΝΤΑΙ ΟΙ ΣΥΛΛΗΨΕΙΣ. Η ΑΝΑΦΟΡΑ ΣΕ ΣΥΛΛΗΨΕΙΣ ΑΝΘΡΩΠΩΝ ΤΗΣ ΚΑΜΠΑΛ ΑΠΟ ΣΤΟΜΑΤΑ ΒΟΥΛΕΥΤΩΝ ΚΑΙ ΜΑΛΙΣΤΑ ΣΕ ΖΩΝΤΑΝΗ ΤΗΛΕΟΠΤΙΚΗ ΚΑΛΥΨΗ, ΓΙΑ ΜΕΝΑ ΕΙΝΑΙ ΕΝΑ ΠΟΛΥ ΣΟΒΑΡΟ ΣΤΟΙΧΕΙΟ ΠΟΥ ΜΑΣ ΔΕΙΧΝΕΙ ΟΤΙ Ο ΛΕΥΚΟΣ ΟΙΚΟΣ ΤΕΛΕΙΩΝΕΙ. ΚΑΙ ΜΑΖΙ ΤΟΥ ΤΕΛΕΙΩΝΕΙ Η ΟΥΑΣΙΓΚΤΟΝ DC ΚΑΙ ΤΟ ΚΡΑΤΟΣ ΕΤΑΙΡΙΑ ΠΟΥ ΕΧΟΥΝΕ ΣΤΗΣΕΙ ΑΠΟ ΤΟ 1776. ΣΤΙΣ ΗΠΑ ΓΙΝΟΝΤΑΙ ΑΥΤΑ ΠΟΥ ΠΡΕΠΕΙ. ΣΕ ΛΙΓΟ ΘΑ ΔΟΥΝΕ ΚΑΙ ΟΙ….. ΤΥΦΛΟΙ. ΟΣΟΙ ΔΕΝ ΘΕΛΗΣΑΝ ΠΟΤΕ ΝΑ ΔΟΥΝΕ. ΑΥΤΟ ΕΙΝΑΙ ΚΑΙ ΤΟ ΣΠΟΥΔΑΙΟΤΕΡΟ ΑΠΟΛΑ. ΤΟ ΝΤΟΜΙΝΟ ΕΧΕΙ ΞΕΚΙΝΗΣΕΙ. ΔΙΑΒΑΣΤΕ ΠΕΡΙΣΣΟΤΕΡΑ


Μ.Γλέζος στο Ευρωκοινοβούλιο: «Για ξενοδοχείο και θέρετρο θέλετε την Ελλάδα»; | Σχολιαστές Χωρίς Σύνορα COMMENTATORS WITHOUT FRONTIERS Comentadores SIN FRONTERAS\nPosted on Ιουλίου 25, 2014 Ιουλίου 25, 2014 by ΒlackΜediterraneanPirate\nΕπιτέλους: ακούστηκε ότι έχει κι η Ελλάδα φωνή μέσα σ΄αυτή τη ρημαδο-Ευρωβουλή.\nΟ ευρωβουλευτής του ΣΥΡΙΖΑ, Μανώλης Γλέζος, με αφορμή την απουσία μεταφραστών στην ελληνική γλώσσα έκανε ηχηρή παρέμβαση στη συνεδρίαση της Επιτροπής Γεωργίας και Ανάπτυξης της Υπαίθρου του Ευρωπαϊκού Κοινοβουλίου.\nΣύμφωνα με την «Αυγή», τα κυριότερα σημεία από τα λόγια του κ. Γλέζου είναι: «Η Ελλάδα δεν είναι ισότιμο μέλος της Ευρωπαϊκής Ένωσης;» και συνέχισε: «Επιτέλους, τι τη θέλετε τη χώρα μας; Για ξενοδοχείο και θέρετρο της Ευρώπης; Τελικά, αυτό θέλετε. Για το λόγο αυτό και δεν την αφήνετε να αναπτύξει την αγροτική της οικονομία, τη βαριά της βιομηχανία και τις ήπιες και ανανεώσιμες πηγές ενέργειας».\nΠηγές: toxwni.gr (Αυγή)\nΜ. Γλέζος: Τον Σεπτέμβρη στο Ευρωκοινοβούλιο το θέμα των γερμανικών αποζημιώσεων\nΔευτέρα, 21 Ιουλίου 2014 – 20:46\nΓια την ακρίβεια: η πολιτική ομάδα της Ευρωπαϊκής Αριστεράς, στην οποία ανήκει και ο ίδιος ως ευρωβουλευτής του ΣΥΡΙΖΑ, πρόκειται να θέσει το ζήτημα στις Βρυξέλλες ή το Στρασβούργο μετά το καλοκαίρι. Κατ’ αυτόν τον τρόπο η διεκδίκηση δεν περιορίζεται σε στενό «ελληνικό» πολιτικό πλαίσιο, επισημαίνει ο Μανόλης Γλέζος.\nΩστόσο δεν επιθυμεί, προς το παρόν, να αποκαλύψει περισσότερες λεπτομέρειες. «Έχουμε ένα σχέδιο, φυσικά δεν πρόκειται να το παρουσιάσουμε τώρα γιατί εμπλουτίζεται από διάφορες πλευρές και δεν θέλω να το θέσω υπόψη ακόμη. Ένα στοιχείο είναι ότι θα γίνει κτήμα της «όλης Αριστεράς» που είναι στο Κοινοβούλιο και αύξησε τη δύναμή της: από 35 ευρωβουλευτές έχουμε γίνει 52. Είναι σημαντικό» δηλώνει ο Έλληνας ευρωβουλευτής στην Deutsche Welle.\nΟ Μανόλης Γλέζος επιμένει ότι η απάντηση του υπουργού Οικονομικών δεν «κλείνει» το θέμα. «Λέει ο Σόιμπλε δύο πράγματα. Το πρώτο: το θέμα θεωρείται λήξαν. Άρα ομολογεί ότι υπήρχε κι έχει λήξει και μένει να μας πει πώς έληξε και πότε έληξε. Το δεύτερο θέμα που θέτει είναι: ας αφήσουμε το παρελθόν και ας δούμε το μέλλον. Απάντηση: Πριν από τρία χρόνια πέτυχαν οι Γερμανοί και η Τσεχία αποζημίωσε όλους τους Σουδήτες Γερμανούς της Σουδητίας που τους είχε κατασχέσει τις περιουσίες. Είναι παρελθόν ή παρόν αυτό;».\nΚαι δεύτερον, ότι το 1990, πριν από την επανένωση της Γερμανίας υπεγράφη η συνθήκη «2+4» από τα δύο γερμανικά κράτη και τις τέσσερεις νικήτριες δυνάμεις του πολέμου (ΗΠΑ, Σοβιετική Ένωση, Μ. Βρετανία, Γαλλία) οι οποίες εκπροσωπούσαν και όλες τις υπόλοιπες συμμαχικές δυνάμεις και με αυτή τη συνθήκη παρήλθαν οι όποιες αξιώσεις αποζημιώσεων.\nΕκτενείς αναφορές είχε προκαλέσει στον γερμανικό Τύπο και η σύσταση επιτροπής για τον υπολογισμό και τη διεκδίκηση των γερμανικών «αποζημιώσεων» από το υπουργείο Οικονομικών. Σύμφωνα με τις μέχρι στιγμής εκτιμήσεις, η επιτροπή θα παραδώσει το πόρισμά της μέχρι τον Νοέμβριο. Πάντως ο Μανόλης Γλέζος υποστηρίζει ότι η επιτροπή είναι μάλλον …περιττή. «Αυτά δεν με ενδιαφέρουν και πολύ», λέει ο Έλληνας ευρωβουλευτής στην Deutsche Welle, και προσθέτει «τα θέματα είναι γνωστά. Είναι προκαθορισμένο το ποσόν από τη διεθνή διάσκεψη των Παρισίων και είναι επίσης προσδιορισμένο το δάνειο από τους ίδιους τους Γερμανούς. Εγώ θα τα αλλάξω αυτά τα στοιχεία; Τι τα θέλουμε όλα αυτά;».\nΟ ίδιος πιστεύει πάντως ότι η λύση θα έρθει «από τον γερμανικό λαό», όπως χαρακτηριστικά αναφέρει. Αναζητεί συμμαχίες, ξεκινώντας από την πολιτική του ομάδα και τα γερμανικά συνδικάτα. Υπενθυμίζει μάλιστα ότι είχε θέσει το ζήτημα από το 1955, συνομιλώντας τότε με τον «ισχυρό άνδρα» της Ανατολικής Γερμανίας Βάλτερ Ούλμπριχτ. «Όταν το 1955 γιορτάζαμε σε όλον τον κόσμο τα 10 χρόνια από τη λήξη του β’ παγκοσμίου πολέμου η Ανατολική Γερμανία με κάλεσε να παραστώ στις τελετές στο ανατολικό Βερολίνο» θυμάται ο Έλληνας ευρωβουλευτής.\n«Τότε, ύστερα και από συνεννόηση με το πολιτικό γραφείο του ΚΚΕ, πρόβαλα το αίτημα των αποζημιώσεων και ως ΕΔΑ και ως ΚΚΕ. Στη συνάντηση που είχα με τον Ούλμπριχτ, ανάμεσα σε όλα τα άλλα που συζητήσαμε, του λέω «μην ξεχνάς σύντροφε Ούλμπριχτ ότι πρέπει να πληρώσετε κι αυτά που οφείλετε στην Ελλάδα» Έμεινε έκπληκτος».\nΠηγή: Deutsche Welle / toxwni.gr\nThis entry was posted in Αγανακτισμένοι,Αναδημοσιεύσεις,Ελλάδα,Ζωή,Ιστορία,Κόσμος,Οικονομία,Πολιτισμος,Πολιτική and tagged Ευρωβουλή,Ευρωκοινοβούλιο,Μανώλης Γλέζος,Μανώλης Γλέζος στο Ευρωκοινοβούλιο,Μανώλης Γλέζος-Ευρωβουλευτής ΣΥΡΙΖΑ,ΣΥΡΙΖΑ. Bookmark the permalink.\nΤυχερά παιδιά και άτυχα παιδιά… →\n6 thoughts on “Μ.Γλέζος στο Ευρωκοινοβούλιο: «Για ξενοδοχείο και θέρετρο θέλετε την Ελλάδα»;”\nΙουλίου 25, 2014 at 11:36\nΗ νεα μπιζνα 1 δις των «έξυπνων μετρητών» της Δ.Ε.Η. και η εμπειρια της εφαρμογης τους στις Η.Π.Α. http://projectantisystem.wordpress.com/2014/07/25/%CE%B7-%CE%BD%CE%B5%CE%B1-%CE%BC%CF%80%CE%B9%CE%B6%CE%BD%CE%B1-1-%CE%B4%CE%B9%CF%82-%CF%84%CF%89%CE%BD-%CE%AD%CE%BE%CF%85%CF%80%CE%BD%CF%89%CE%BD-%CE%BC%CE%B5%CF%84%CF%81%CE%B7%CF%84%CF%8E/\nΙουλίου 25, 2014 at 16:58\nΩραια αυτα. Τι απαντηση πηρε και τι απεγινε στη πορεια;\nΙουλίου 27, 2014 at 11:52\nΑύγουστος 5, 2014 at 20:59\nΤράπεζες :Αερα πατερα productions : Εξαγορά των warrants κατά το πρότυπο της αγοράς ίδιων μετοχών;\nΤο κολπο γκροσο του Σαμαρα και των Γερμανων.


Ευρωπαϊκό Δικαστήριο: Η Uber είναι εταιρεία μεταφορών - Market Fair\nDeal $35 δισ. η συγχώνευση Uber Κίνας και Didi Chuxing\nΣτο ευρωπαϊκό δικαστήριο παραπέμπεται η Ελλάδα για ΛΑΡΚΟ και Ενωμένη Κλωστ/ργία (ακολουθεί η ΕΒΖ)\nΤο Ευρωπαϊκό Δικαστήριο απεφάνθη ότι η Uber είναι εταιρεία μεταφορών και όχι ως μια εταιρεία που απλώς διαμεσολαβεί μεταξύ οδηγών και επιβατών.\nΗ απόφαση δεν θα αλλάξει άμεσα τον τρόπο λειτουργείς της εταιρείας, όμως ανάβει ο πράσινο φως στις τοπικές και εθνικές ρυθμιστικές αρχές στην Ευρώπη να αντιμετωπίσουν την Uber όπως μια παραδοσιακή εταιρεία με ταξί.\nΚατά της Uber είχε προσφύγει η Ενωση Οδηγών Ταξί της Βαρκελώνης η οποία είχε ταχθεί ενάντια στη λειτουργία της στην ισπανική πόλη με την αιτιολογία ότι οι οδηγοί της θα έπρεπε να έχουν ειδικές άδειες.\nH Uber απάντησε ότι θα πρέπει να θεωρείται τεχνολογική εταιρεία καθώς η λειτουργία της βασίζεται σε εφαρμογή που συνδέει οδηγούς και επιβάτες.\nΗ νομοθεσία της Ε.Ε. προστατεύει τις ψηφιακές υπηρεσίες από υπερβολικές περιοριστικές ρυθμίσεις. Παράλληλα, οι κυβερνήσεις των κρατών-μελών οφείλουν να ενημερώνουν την Ευρωπαϊκή Επιτροπή αν τυχόν υπάρξουν ρυθμίσεις, ώστε να μην κάνουν διακρίσεις εις βάρος των ψηφιακών υπηρεσιών. Από την άλλη πλευρά, στην Ευρωπαϊκή Ενωση οι υπηρεσίες μεταφοράς επιβατών και φορτίου υπόκεινται σε έλεγχο και ρύθμιση από τις εθνικές και τις τοπικές αρχές.


Ιερός Ναός Αποστόλου Φιλίππου Γραμματικούς: Aνάβαση στην κορυφή του Άθω, στο Άγιο Όρος\nΚάναμε το σταυρό μας και ξεκινήσαμε. Πήραμε το κακοτράχαλο ανηφορικό μονοπάτι που θα μας οδηγούσε στον προορισμό μας κι ίσως και στην "ακροτάτη κορυφή".Υστερα από σύντομη διαδρομή αντικρίσαμε προς τα δεξιά μας τις Καλύβες και τα Ησυχαστήρια των ανατολικών Κατουνακίων, απλωμένα στις πλαγιές μιας γραφικής ρεματιάς, που φιλοξένησαν στο παρελθόν και φιλοξενούν και σήμερα αγωνιστές μοναχούς.Ανάμεσά τους ξεχωρίσαμε το Ησυχαστήριο του Οσίου Εφραίμ του Σύρου, όπου ασκείται ο Γέροντας Εφραίμ ο Κατουνακιώτης με τη συνοδεία του, ένας από τους οσιότερους και πνευματικότερους Πατέρες του σύγχρονου Άθω. Συγχρόνως φέραμε στο νου μας τις μεγάλες ασκητικές μορφές που αγωνίστηκαν κατά το πρόσφατο παρελθόν εδώ με πνευματικό ηρωισμό και αυταπάρνηση και άνθισαν πνευματικά στην ξηρή κι άνυδρη έρημο των Κατουνακίων. Μεταξύ αυτών κορυφαία θέση κατέχουν ο Γέροντας Ιγνάτιος ο Πνευματικός και ο έγκλειστος Γέροντας Καλλίνικος ο Ησυχαστής, ο μεγάλος νηπτικός πατέρας του Αθω.\nΚάποια στιγμή φτάσαμε κάθιδροι και κατάκοποι, σχεδόν εξαντλημένοι, στο "Σταυρό". Σ' ένα σημείο στο οποίο δεσπόζει ένας μεγάλος ξύλινος Σταυρός, αιώνιο σύμβολο καρτερίας, πόνου, αγώνα σώματος και ψυχής, αιώνιο σύμβολο κάθαρσης, λύτρωσης και ανάστασης. Λέγεται ότι τον έστησε εκεί ο Οσιος Μάξιμος ο Καυσοκαλύβης τον καιρό που περιπλανιόταν στις κορυφές, στις πλαγιές και στις χαράδρες της περιοχής απολαμβάνοντας την απολυτη ησυχία και την ανείπωτη Χάρη του Ακτίστου Φωτός.Από το σημείο αυτό το ανηφορικό μονοπάτι γίνεται σχεδόν οριζόντιο, ευθύ και μετά από λίγο οδηγεί σ' ένα σταυροδρόμο στην άκρη του οποίου υπάρχει μια βρύση που τρέχει γάργαρο αθωνίτικο νερό. Το μονοπάτι προς τα αριστερά οδηγεί στην Παναγία σε υψόμετρο 1.500 μ. περίπου και από κει στην κορυφή του Αθωνος. Προς τα δεξιά οδηγεί στη Σκήτη του Αγίου Βασιλείου και προς τα εμπρός στις Καλύβες της Κερασιάς και προς τα Καυσοκαλύβια.\nΟι Γέροντες του κελλιού κατασκευάζουν από ξύλο με μεγάλη επιμέλεια διάφορα καταπληκτικά έργα, όπως αναλόγια, προσκυνητάρια, στασίδια, κορνίζες εικόνων, πύλες ιερών ναών, αληθινά αριστουργήματα τέχνης. Αλλά οι φιλόθεοι αυτοί Κερασιώτες Ασκητές έχουν άλλη μια ευλογημένη συνήθεια. Παίρνουν στο κελλί τους και γηροκομούν ανήμπορους ασκητές που ζουν μόνοι στα ασκηταριά τους και δεν έχουν κάποιο να τους παρασταθεί και να τους βοηθήσει προς το τέλος της επίγειας ζωής τους, που έχουν ανάγκη.Ο Γέροντας Χρυσόστομος σταμάτησε κάποια στιγμή για λίγο τη δουλειά του, κατέβηκε από τη σκαλωσιά και μας χαιρέτησε δίνοντάς μας την ευχή και την ευλογία του. Με μεγάλη χαρά τον άκουσα να μας λέγει ότι μαζί με τον πατέρα του έχτισαν το μεγαλοπρεπή ναό του Τιμίου Σταυρού στα Σακτούρια Ρεθύμνου, χωριού καταγωγής της συζύγου μου, πριν αναχωρήσει και εγκαταβιώσει μόνιμα στο Αγιον Όρος.\nΗ φύση του Αγίου Βασιλείου είναι σκληρή, τραχειά, κι απαρηγόρητη. Τόπος έρημος κι απόκρημνος σε μια κακοτράχαλη πλαγιά κάτω από το όρος Καρμήλιο. Χαράδρες απότομες, απόκρημνες κι απλησίαστες που ξεχύνονται με πρωτογονισμό κι αγριότητα και ρίχνουν τα κράσπεδά τους με ορμή ως τη θάλασσα. Βράχια και πάλι βράχια κι ανάμεσά στα βράχια θάμνοι και φρύγανα αγωνίζονται να ξεμυτίσουν κι να αντικρίσουν το φως.Ξηρή κι άνυδρη, τα δέντρα σπάνια, σχεδόν ανύπαρκτα. Οι πέτρες ψήνονται κάτω από τον καυτό καύσωνα κι οι γυμνοί βράχοι αχνίζουν από την "επίθεση" που δέχονται από τις καυτερές ακτίνες του ήλιου.Τότε άρχισα να καταλαβαίνω γιατί ο Άγιος Βασίλειος θεωρείται η έρημος της ερήμου του Άθω. Θυμήθηκα ακόμη ότι ένας παλαιότερος Αγιορείτης Γέροντας ονόμασε την έρημο του Αγίου Βασιλείου ως το "πτωχοκομείο" της ερήμου του Αγίου Όρους, ίσως για την ξηρή άνυδρη, απαρηγόρητη, σκληρή, τραχειά και άνικμον φύση του. Και σίγουρα ο Άγιος Βασίλειος είναι το υλικό πτωχοκομείον της ερήμου του Άθω, αλλά συγχρόνως είναι και πλούσιο πνευματικό ταμείον με μεγάλη πνευματική προσφορά και παράδοση.\nΗ θερμοκρασία ίσως και να ήταν σαράντα βαθμοί, η έρημος του Αγίου Βασιλείου εμοιαζε με καμίνι που έβραζε. Ο ιδρώτας είχε περιλούσει το σώμα μας λες και είχαμε βουτήξει μέσα σε μια λίμνη νερό. Χτυπήσαμε δύο τρεις φορές το καμπανάκι. Μας άνοιξε ένας μοναχός γύρω στα πενήντα που στο πρόσωπό του αντικαταπτριζόταν η ηρεμία και η γαλήνη που επικρατούσαν στην ψυχή του. Όπως μάθαμε αργότερα ήταν ο μοναχός Ματθαίος. - Γέροντα, ερχόμαστε από την Κερασιά και ήρθαμε στο Ησυχαστήριο σας, για να σας δούμε και να πάρουμε την ευλογία σας - περάστε, ευλογημένοι, είστε μουσκεμένοι από τον ιδρώτα και πρέπει να ανασάνετε και να ξεκουραστείτε.\nΦτάσαμε στις πέντε το απόγευμα στο Ησυχαστήριο των Δανιηλαίων. Ξεκουραστήκαμε στο κελλί μας και στις έξι η ώρα ανεβήκαμε για τον Εσπερινό. Ο Γέροντας Δανιήλ μας μίλησε με συγκίνηση για τον Άγιο Μηνά που πολύ τιμούν και αγαπούν στο Όρος. Μας διηγήθηκε μάλιστα δικές του προσωπικές εμπειρίες θαυμαστών γεγονότων με τον Άγιο Μηνά και στη συνέχεια μας μίλησε με θαυμασμό για τους Κρητικούς, που είναι πιστοί στην παράδοση, ευσεβείς και φιλόθεοι, έχουν μια ξεχωριστή ψυχική λεβεντιά και είναι φιλοαθωνίτες. Αυτό το έζησαν και το διαπίστωσαν οι Δανιηλαίοι πατέρες και στο πρόσωπο του Κρητικού Αδελφού τους Γέροντος Νήφωνος, που καταγόταν από τα Χανιά της Κρήτης.


«Ο Λέων»: Χαρίλαος Ταλιαδώρος | Ψαλτολόγιον (Psaltologion)\n«Ο Λέων»: Χαρίλαος Ταλιαδώρος\nΧΑΡΙΛΑΟΣ ΤΑΛΙΑΔΩΡΟΣ Άρχων Πρωτοψάλτης της Ιεράς Αρχιεπισκοπής Κωνσταντινουπόλεως Ψάλλει στον Ι.Ν. Αγίας Σοφίας Θεσσαλονίκης\nΣεβ. Μητροπολίτου Ναυπάκτου και Αγίου Βλασίου Ιεροθέου :\nΑριστεύς της ψαλτικής τέχνης\nΑρχων Πρωτοψάλτης της Αγιωτάτης Αρχιεπισκοπής Κωνσταντινουπόλεως\nκ. Χαρίλαος Ταλιαδώρος\n"Ως γλυκέα τω λάρυγγι μου τα λόγια σου, υπέρ μέλι τω στόματί μου". Έτσι βιώνει την απαγγελία των Ιερών λογίων του Θεού, όταν υμνεί το Θεό ο έχων εσωτερική διάθεση, "κατάσταση" όπως λέγεται στην γλώσσα των πνευματοφόρων Πατέρων.\nΚαθώς δηλαδή το στόμα και ο λάρυγγα εκφέρει τα λόγια του Θεού, ψάλλει τους ύμνους της Εκκλησίας του φαίνονται τόσο γλυκείς, υπέρ, πιο πάνω και από το μέλι. Παρακαλώ ας προσέξομε εξ αρχής κάτι πολύ σημαντικό εξ επόψεως Ορθοδόξου πνευματολογίας. Δεν λέει ωσεί μέλι, αλλά "υπέρ μέλι". Όχι ως το μέλι αλλά υπέρ, πιο πάνω και από το μέλι.\nΑς δούμε παραλλήλως και ένα άλλο σημείο του προφητάνακτος Δαυίδ γράφει: "πλυνείς με και υπέρ χιόνα λευκανθήσομαι". (50΄ Ψαλμός) Να με πλύνεις, να με καθάρεις, να με κάνεις εντός μου λευκό, πιο πάνω, υπέρ το χιόνι και όχι ωσεί, ως, το χιόνι. Το ίδιο λοιπόν και εδώ, όπως και πιο πάνω: όχι ωσεί, αλλά υπέρ το μέλι.\nΣτην πορεία του ωσεί και του υπέρ, προσεγγιζόμενος ο λόγος του Θεού από ανυποψίαστους ανθρώπους, ηθελημένα ή αθέλητα, θα μείνει σ΄ αυτούς μόνο η γλυκύτητα του ωσεί, αλλά όχι του υπέρ. Μη κατανοούντες δε λόγω της μη μετοχής στο υπέρ, θα φθάσουν το πολύ-πολύ έως το να εξάρουν τις μεγάλες πανανθρώπινες και οικουμενικές αρχές που εξαγγέλλει ο λόγος του Θεού και οι θεσπέσιοι ύμνοι της Εκκλησίας.\nΕξ΄ ετέρου προσεγγιζόμενος ο λόγος του Θεού από την δυτική Χριστιανοσύνη θα μείνει δυστυχώς στην πορεία του χρόνου μέχρι το ωσεί της γλυκύτητος, κατανοούμενο ως αίσθημα με μοιραία κατάληξη να χάσει το υπέρ και θα τονίσει στην απουσία του στα δρώμενα της την κοινωνική προσφορά.\nΌμως η προσέγγιση από την πλευρά του Ορθόδοξου βιώματος, που δεν είναι φυσικά η δια του νου κατανόηση, η αίσθηση της υπερβατικής γλυκύτητος αφήνεται για τους αρχαρίους. Το ωσεί εδώ, είναι η κάθαρση από την μαυρίλα, ο λευκασμός όμως που ακολουθεί υπάρχει ζωντανός, ο υπέρ χιόνα, ως αποκάλυψη του ακτίστου φωτός του Θεού.\nΤότε η γλυκύτητα παίρνει μορφή πνευματικώς ποιοτική, το κτιστό παραμερίζεται και τρέφει η άκτιστη θέα του Θεού. Στην θέση της ποσοτικής θρησκευτικής αναζήτησης έχομε πλέον την ποιοτική ασκητική σαν τον πιο εσωτερικό -ερωτικό τρόπο αναζήτησης του Θεού από το είναι της ύπαρξης.\nΑυτού του Ορθοδόξου ήθους την λατρεία, ποια μουσική εκφορά του πρέπει; Ποιο ύφος; Ένα ερώτημα πάντοτε καίριο και ζωτικό.\nΥπέρ κόρον έχει ψαλθεί και εντάθηκε στις μέρες μας, ημέρες του θρησκευτικού συγκρητισμού, το κανονάρχημα του πλέον σε όλους γνωστού τροπαρίου που λέει: Την ίδια βίβλο δεν έχουμε όλοι οι χριστιανοί; Ασφαλώς την ίδια. Μόνο που, όπως έλεγε με βάθος νοήματος ο καθολικός στο θρήσκευμα, μαθητής του μεγάλου Mgr Daniellou, Καθηγητής μου στο Παρίσι, Josef Paramelle, "διαβάζουμε την ίδια Αγία Βίβλο, μόνο που την προφέρουμε διαφορετικά".\nΣτην λέξη προφέρουμε υπάρχει η διαφορά της κατά γραμματικήν και ανάγνωσιν από της κατά διαχρονικήν εμπειρίας της Εκκλησίας βιωματική ερμηνεία του "υπέρ μέλι".\nΔεν σύρθηκε η Ορθόδοξη Πνευματολογία από την πρόκληση της αποϊεροποίησης των εν αυτή υπαρχόντων, προκειμένου να μη ανταλλάξει το βίωμα της, έμπροσθεν των προκλήσεων των όποιων εκσυγχρονισμών, όχι διότι έμεινε μια αποστεωμένη κοινότητα συντηρητικών ανθρώπων, αλλά γιατί η Εκκλησία που είναι το σπίτι του Θεού, δεν είναι ένας ευκτήριος οίκος τελετών αναμνήσεως, αλλά ο τόπος της Βασιλείας του Θεού.\nΟι Κληρικοί δηλαδή και οι ψάλτες, μύστες των Μυστήριων του Θεού και όχι τελετάρχες, οι αγιογράφοι, θεολόγοι και όχι ιεροί ζωγράφοι, οι ψάλτες κατ΄ αναλογίαν είναι μυσταγωγοί "επιθυμητικώς ερχόμενοι επί το ψάλλειν…ίνα μη μικρά ζύμη όλον το φύραμα δολώση…" γράφει ο Μέγας Βασίλειος, για να μη δολώσει το όλο φύραμα και όπως γράφει και ο Άγιος Γρηγόριος Νύσσης, στην περίπτωση των εν ύμνοις ψαλμών λέγει, ότι αυτός ο τρόπος εις "υψηλοτέραν ημάς ανάγει κατάστασιν".\nΗ φράση "υψηλότερα κατάσταση" δεν έχει το νόημα στα Ιερά κείμενα των Αγίων Πατέρων την άνοδο σε μια ανώτερη γραμματικά ή ηθικά κατάσταση, ούτε την μετοχή σε μια ελιτίστικη τάξη θρησκευτικών φιλοσόφων και διανοητών που στο τέλος των κατά νου προσπαθειών τους, υμνούν με επαίνους ένα παγανιστικό και τελικά απρόσωπο Θεό.\nΤα ανώτερα στην εμπειρία της Ορθοδόξου Εκκλησίας είναι προσευχή υπέρ μέλι γλυκύτερη, όπως και ο αγώνας ο πνευματικός για την κατάκτηση της καθαρότητας υπέρ χιόνος και όχι ωσεί χιόνος όπως προείπαμε παραπάνω.\nΟ Απόστολος Παύλος αποφατικός διδάσκαλος της διακρίσεως αυτής, διαχωρίζει το υπέρ από το ωσεί, την προσευχή του πνεύματος ως θεραπεία και δοξολογία προς το Θεό, από την προσευχή του νοός ως θρησκευτική διαδικασία θεοποίησης της κοσμικής αρμονίας.\nΑπό εδώ έρχεται και η διάκριση της λογικής λατρείας και της κατά πνεύμα λατρείας, που απλώς αναφέρουμε για να νοηματοδοτήσομε την πορεία των λεγομένων, χωρίς να εισέλθουμε στην αποφασιστικής σημασίας αυτή διάκριση από Ορθοδόξου πλευράς λόγω του περιορισμένου χρόνου.\nΓράφει ο Άγιος Αθανάσιος "…κατακολουθούντες τω λογισμώ το φάσκοντι <<ψαλώ τω πνεύματι, ψαλώ και τω νοί>> ωφελιμώτερον γαρ έχουσι το δέκα στίχους μετά συνέσεως ψάλλειν, ή όλον το ψαλτήριον μετά συγχύσεως διανοίας".\nΚαι τότε μεν κατά τους προ της χάριτος εποχής χρόνους, στους χρόνους του Νόμου, αποφθέγγοντο με κινάρες και νάβλες και κύμβαλα και υψώσεις των σαλπίγγων, έχοντες θα λέγαμε, την ενδιάθετη κατάσταση της αινέσεως, αλλά μετά την έλευση της καταστάσεως της χάριτος δια Ιησού Χριστού, η αίνεσις βρήκε τον ακρογωνιαίο λίθο Ιησού Χριστό για να ακουμπήσει το βάθος της.\nΈγινε καθαρά περισσότερο προσευχή του υπέρ, δηλαδή κατάσταση του πνεύματος, διερμηνεύουσα και εισχωρούσα κατά χάριν στα Μυστήρια της Εκκλησίας του Θεού, εγκαταλείπουσα ως ανώτατο όριο, την συμμιγνυμένη με το νου ψαλμωδία.\nΛέει ο Άγιος Γρηγόριος Νύσσης, ότι η εν πνεύματι και όχι ασφαλώς η κατά νουν, κατορθούμενη ψαλμωδία "την υπερέχουσαν κατάστασιν των αγίων ενδείκνυται". Βλέπε την παράλληλη αντιπαράθεση της σημαντικής των λέξεων ωσεί - υπέρ και κτιστό- άκτιστο.\nΟ Μέγας Αθανάσιος λοιπόν γράφει "συμμέτρως δε ψάλλειν, ίνα μη περικασώσιν αι ψυχαί".\nΤην κάκωση αυτή την περιγράφει από τα χρόνια της Παλαιάς Διαθήκης το Βιβλίο του Εκκλησιαστή, που λέγει: ότι το άσμα των αφρόνων μοιάζει "ως φωνή των ακανθών υπό τον λέβητα".\nΠολλοί οι λέβητες της σήμερον, πολλές και οι άκανθες των διαφόρων εμφάνταστων που μόνο ξηρές άκανθες καλλιεργούν και τρέπουν με το κάψιμό τους σε μια εκτός Εκκλησιαστικού ύφους ψαλμωδία.\nΤι γίνεται λοιπόν τώρα; Μας άφησε ο Θεός να πατάμε πάνω σ΄ άκανθες; Ποτέ και σε καμιά εποχή δεν άφησε την Εκκλησία Του ο Πανάγαθος Θεός χωρίς χαρισματούχους και Αριστείς.\nΠολυσέβαστε Δάσκαλε και Άρχοντα της πατρώας Μουσικής μας παραδόσεως, Μουσικολογιώτατε Πρωτοψάλτα κύριε Χαρίλαε Ταλιαδώρε.\nΓνωρίζομε όλοι πάρα πολύ καλά, πόσο έχετε τιμηθεί από την Εκκλησία του Χριστού, τα Πανεπιστήμια, τους πιστούς ανθρώπους, τα μουσικά Ιδρύματα και τις Ακαδημίες των αθλητών της Μουσικής.\nΕίστε ο καλλικέλαδος Αριστεύς της Ιερής Τέχνης του ψάλλειν. Η έκφραση του ανωτέρου μουσικού ήθους, από το οποίο ρέει το μέλι της υπέρ γλυκύτητος Εκκλησιαστικής υμνωδίας και το γάλα της πατροπαραδότου τροφοδοσίας τόσων και τόσων σπουδαίων μαθητών σας ανά την Οικουμένη.\nΗχείτε ως ακριβές διαπασών το οποίο κρούεται για να δοξάζεται ο Πανάγαθος Θεός και το οποίο θα ηχεί πάντοτε, Σεβαστέ Δάσκαλε για την διαιώνιση της Ορθόδοξης μουσικής παράδοσης των Ρωμιών.\nΈχετε ένα σπάνιο τάλαντο από τον Θεό που δεν το κάματε κτήση σας. Δεν το δώσατε για τέρψη των διαφόρων μουσικών αποκλίσεων. Το καλλιεργήσατε με το πνεύμα και το ύφος της Ιεράς ψαλτικής Εκκλησιαστικής τέχνης της Κωνσταντινουπόλεως, του Kέντρου μαζί με τα ιδιαίτερα χαρίσματά σας και έτσι με την ψαλμωδία σας ως μέγας Αριστεύς της τέχνης του ψάλλειν, συγκεντρώνετε τον έσω κόσμο του ανθρώπου για να ανέβει στο Θεό, παραμερίζοντας την ζάλη της καλλιφωνίας, ως εκτροπής από τα καθ΄ ημάς πρέποντα.\nΌταν ψάλετε, ένα παναρμόνιο ανοίγεται και κατά τον λόγο του Πατέρα της Εκκλησίας: "Άσμα καινόν τω Χριστώ επινίκιον τοις ωσί του κατεκκλησιασθέντος λαού" διαγορεύεται. Θεοφύλακτος.\nΗ τέχνη σας στηριζόμενη απόλυτα στην σεμνότητα και το ύφος της Μεγάλης Εκκλησίας Κωνσταντινουπόλεως δεν αφήνει περιθώρια για να συγκριθεί το καινοφανές εκείνο φαινόμενο, να ψάλουν μερικοί με νότες βυζαντινές και να νομίζουν ότι αυτό αρκεί ή να προηγείται η επίδειξη των φωνητικών δυνατοτήτων και συμπαθάτε με για το παράδειγμα, ως την προσπάθεια της γυναίκας εκείνης που ντύνεται προκλητικά για να την προσέξουν με θαυμασμό οι περαστικοί.!\nΟ Ταλιαδώρος δεν έχει άραγε φωνητικές ικανότητες και δυνατότητες; Γιατί ψάλει έτσι; Τι είναι αυτή η δωρική γραμμή εκτέλεσης των ύμνων που ακολουθεί και επί τόσα χρόνια διδάσκει; Τι άλλο από την μουσική επιτηδεία της Εκκλησίας, το ύφος το Πατριαρχικό, που σαν φίλτρο κρατά την κοσμική πλοκή των φθόγγων και της εκφράσεως, ίνα μη μετατραπεί η μουσική της Εκκλησίας, μουσική υπόκρουση για τα τελούμενα Μυστήρια.\nΤι είναι αυτό; Αν δούμε τις γραμμές της Αγιογραφίας θα βοηθηθούμε να καταλάβουμε τι θέλουμε να πούμε. Με δύο γραμμές και με μια πνευματική αφαιρετική μπορούμε να διαζωγραφίσουμε ένα ολόκληρο κόσμο. Τον κόσμο που πάνω στην βυζαντινή αγιογραφία λιώνει τα περιττά λίπη, αφαιρεί την συμμετρία των κανόνων της εξωτερικής ζωγραφικής και ανατέλλει ένας άλλος κόσμος στις επιφάνειες των Εικόνων ως κανόνας άσκησης της όρασης για να τυφλωθεί το κοσμικό και να προχωρήσει στο υπέρ μέλι ως αίσθηση της θέας της Βασιλείας του Θεού.\nΤο ίδιο και στην μουσική, με δυο φθόγγους και με μια εμμελή ανάγνωση με τα κλιτά και τις ασφάλειες πάνω στις κλίμακες της μουσικής, γίνεται ο αίνος προς το Θεό, από απλή μεταφυσική των χρωμάτων της μουσικής, σε αποφατική εν μελωδίαις περιήγηση στα υπερώα του ουρανού για να κωφεύει το αυτί στην εξωτερική τέρψη που μπορεί να είναι καλή για την εκτός του Ναού κατάσταση, αλλά ανεπίτρεπτη για το έσω ους που ακούει την φωνή του Θεού μεταφερόμενη ανά πάσα στιγμή από τις δυνάμεις του Ουρανού, διηγούμενες την είσοδο του Βασιλιά της δόξης μέσα στην ροή της Ιστορίας του κόσμου.\nΣ΄ αυτό αντηχεί ο λόγος του Μυστηρίου. Πώς να ψαλλεί; Ο αντίλαλός του θυμίζει στον άνθρωπο την θεϊκή βούληση, ότι από χώμα που ήσουνα σε έκαμα εικόνα και ομοίωμα μου. Λοιπόν; "Σηγησάτω πάσα σαρξ βροτεία…".\nΤι ανόητο αλήθεια από ορισμένους να περιγράφουν αυτό το Μυστήριο της Εκκλησίας με μια χροιά τέτοια, ώστε να μπορούμε π. χ. να παρουσιάσουμε ένα άνθρωπο ντυμένο με μια παραδοσιακή ενδυμασία και στο λαιμό να φορεί μια γραβάτα νεοευρωπαϊκής γραμμής και κοψίματος.\nΝα γιατί Δάσκαλέ μας, σε ονομάζει η Ιστορία Αριστέα της μουσικής μας παραδόσεως. Αυτό που έχεις είναι αληθινό. Ας δώσουμε άλλο ένα παράδειγμα. Πως π. χ. χορεύουν τα κρητικόπουλα της 3ης γενεάς της Νέας Υόρκης τους χορούς της Κρήτης; Γιατί είναι διαφορετικός ο τρόπος της χοροστασίας των νέων που ζουν στην Κρήτη; Είναι απλό. Γιατί ζουν στο τόπο που γεννήθηκαν αυτοί οι χοροί. Ζουν και τρέφονται από αυτόν.\nΕσείς Δάσκαλε, τραφήκατε από τον γίγαντα της Πόλης τον Πρίγγο, τον τόπο που εγέννησε και ανέπτυξε την Βυζαντινή Ρωμαίικη μουσική. Επί πλέον ζείτε στην συμβασιλεύουσα, πιστή κόρη της Μάνας που υιοθέτησε το ύφος. Ήταν και είναι δικό της και ο Πανάγαθος Θεός, σας επέλεξε ως το γλυκυηχές όχημα, πάνω στο οποίο φυλάσσονται η ράβδος της μουσικής ευθύτητος και ακριβείας, το μάννα για τους καιρούς της ξηρασίας που διερχόμαστε και οι εγχάρακτες πλάκες της Διαθήκης των Παραδόσεων του μεγαλοπρεπούς Πατριαρχικού ύφους.\nΜετά τα ανωτέρω είναι σίγουρο ότι δεν έχετε ανάγκη την δική μας ελάχιστη τιμή. Μάλιστα μια έννοια του λαού της Κρήτης με δυο λέξεις λέει: "δεν ξιπάσαι". Που θα πει, δεν έχετε ανάγκη για να τιναχθείτε από την θέση σας ένεκα κάποιου πρωτόγνωρου για σας γεγονότος.\nΗ βαθυτάτη επίγνωση, του τι μεταφέρετε στους ώμους σας, είναι και η αιτία που με δυσκολία τραβιόνται πάνω στο χαρτί αυτό οι προτάσεις αυτές από τον ομιλούντα, ευεργετημένο από το πλούσιο μουσικό αναλόγιο σας κατά την εν Θεσσαλονίκη παραμονή του. Μόνο μια μικρή προσευχή ως αντίδωρο και επ΄ ευκαιρία, επιτρέψτε μου μια δημόσια κατάθεση ευχαριστίας και ευγνωμοσύνης προς το σεβαστό πρόσωπό σας.\nΌμως παρακαλούμε απόψε να δεχθείτε αυτή την τιμή που γίνεται για σας, ως έκφραση του βαθύτατου σεβασμού όλων μας προς το αγαπητό πρόσωπό σας, αλλά κυρίως παρακαλούμε να σημειώσετε ότι είναι μια καρδιακή τιμή της Κρήτης, της Εκκλησίας και του λαού της, της Κρήτης που όπως λέει ο ύμνος της "κρατά δεξιά μιαν Ήπειρο, αριστερά μιαν άλλη, τους παίζει την βροντόλυρα για να χορέψουν πάλι."\nΕνός τόπου που έμεινε και μένει αφοσιωμένος στο Οικουμενικό Πατριαρχείο, την καθαρή πηγή της καλλιέργειας του ύφους και του ήθους της Βυζαντινής Μουσικής. Μιας Νήσου που χορεύει αρχαϊκά, όπως η Εκκλησιαστική Μουσική ψάλλεται. Με την λύρα της, γέννημα κι αυτό της Πόλης των θρύλων, της Ορθόδοξης Ανατολής ως παναρμόνιας ελπίδας.\nΑυτή την διδασκαλία και διάδοση του αρχαϊκού δωρικού ύφους από εσάς, διέγνωσε πολύ νωρίς η Μητέρα Εκκλησία και σας ετίμησε με το υψηλότατο οφίκιο, που σε ελαχίστους απονέμει, εκείνο του Άρχοντος Πρωτοψάλτου της Αγιωτάτης Αρχιεπισκοπής Κωνσταντινουπόλεως.\nΤο πάγκαλο και θαυμαστό ύφος της ψαλτικής, της Αγίας του Χριστού Μεγάλης Εκκλησίας, ήλθε ως αύρα πνεύματος σε σας, μέσω του τελευταίου μεγάλου τροφοδοτήρα, του αείμνηστου Κωνσταντίνου Πρίγγου και συνεχίζετε παναξίως να βαδίζετε αυτή την ίδια οδό, με τα δικά σας ιδιαίτερα χαρίσματα, ανασταίνοντας στα ώτα των επαϊόντων τον άφθαστο Ιάκωβο Ναυπλιώτη.\nΝα γνωρίζετε, ότι η λέξη Αριστεύς του τίτλου της τρεχούσης ομιλίας δεν χρησιμοποιήθηκε από συνήθεια ούτε για να κολακεύει τον τιμώμενο. Ετοποθετήθη για να υπογραμμίσει και να υπενθυμίσει μέσω του Αριστέα της πάντιμης Ψαλτικής τέχνης κ. Χαριλάου Ταλιαδώρου, το γιατί η κατά Ανατολάς Αγία του Χριστού Μεγάλη Εκκλησία, εμόρφωσε μουσική επιτηδεία, όπως προείπαμε. Χρησιμοποιήθηκε για το ερώτημα των πολλών τι είναι το ύφος της μεγάλης του Χριστού Εκκλησίας.\nΑποφύγαμε τα βιογραφικά και τις τιμές που έχει λάβει ο μεγάλος Δάσκαλος της συμβασιλεύουσας Θεσσαλονίκης. Θα λέγαμε κοινά και γνωστά πράγματα αν αναφερόμασταν στον άξιο Πρωτοψάλτη και Καθηγητή της Μουσικής, τον λαμπρύνοντα με το φωνητικό του θεϊκό τάλαντο την Δημητριούπολη, την Πρωτεύουσα της Μακεδονίας.\nΕίναι μια ευφρόσυνη πραγματικότητα η Μακεδονία. Ένας τόπος εκφραστικής και πεποικιλμένης μουσικής ως τα ζωηρά χρώματα του Πατέρα της Μακεδονικής Σχολής Αγιογραφίας, Πανσέληνου. Τι να πούμε τώρα για το πρώτο φωνητικό κλαρίνο της, όπως λένε στην Θεσσαλονίκη, τον Άρχοντα Ταλιαδώρο;\nΑκούστε επ΄ ευκαιρία τι λέει ο Φώτιος ο θεολόγος, "φιλόμουσον γαρ το Θρακών και Μακεδόνων γένος". Τι να πούμε εμείς τώρα; Μόνο ότι από αυτό το γένος των παραδόσεων, της δόξης, των πόνων και των αναστεναγμών της περιπέτειας και της προσφυγιάς, από αυτό τον τόπο της αέναης ζώσας Παράδοσης, φιλοξενούμε εδώ στη Κρήτη σήμερα το ξεχωριστό Δάσκαλό της.\nΕδώ δεχόμαστε τούτες τις ώρες τον Άρχοντα Πρωτοψάλτη της Αγιωτάτης Αρχιεπισκοπής Κωνσταντινουπόλεως, το μακεδόνα Ρωμιό Δάσκαλο της τέχνης των Αγγέλων. Εδώ στις ξερολιθιές, στον βράχο της τιμής, στη γη του Μίνωα και της Κνωσού, στο πέτρινο αγρό του Αποστόλου Τίτου που γέννησε το λιτό, αγάπησε την μίξη των ολίγων βραχέων φθόγγων που αναπέμπουν μέχρι σήμερα το ιερό δέος των ριζίτικων φωνών, σε πλήρη κράση απόψε με τους οξείς και βαρείς φθόγγους που γέννησε η λεπτότατη λιπαρή πεδιάδα - χώρα του Μεγάλου Αλεξάνδρου και του των Εθνών Παύλου του Αποστόλου, με τις προς Θεσσαλονικείς Αποστολικές Επιστολές.\nΔιερωτούμαι: Να είναι άραγε τυχαίο ότι οι συγκεκριμένες γεωγραφικές περιφέρειες μένουν πιστά κάτω από την σκέπη του Οικουμενικού Πατριαρχείου; Να είναι τυχαίο ότι είναι δυο άκρα της σημερινής Κρατικής υπόστασης σαν φύλακες; Να είναι τυχαίο ότι ο Ναός της Αγίας Σοφίας Θεσσαλονίκης, ο τόπος των λειτουργικών ερωτημάτων και αναλύσεων και πνευματικών διεργασιών του Αγίου Συμεών Θεσσαλονίκης, είναι ο τόπος που σε κάθε Θεία Λειτουργία ψάλει με το πατριαρχικό ύφος μετά από τόσους αιώνες, σήμερα ο Άρχων Χαρίλαος Ταλιαδώρος επί 51 συναπτά έτη κατά πως λέγει ο Μέγας Βασίλειος εν "ρυθμοίς τοις πνευματικοίς αρμοζόντως";\nΣυνιστά αγαπητέ Άρχοντα, εύσημη ημέρα η σημερινή συνάντηση. Λέγομε μετά του Θεοφυλάκτου "ου γαρ αλόγων μέλεσι δια το παχύ της διανοίας γεραίρειν ημείς τον Θεόν προσετάχθημεν", αλλά με καθαρά και χωρίς ρύπο χείλη όπως ψάλλει τη μεγάλη Εβδομάδα με ύφεση ο τιμώμενος Δάσκαλος.\nΌπως ψάλλει με τις ευλύγιστες αναλύσεις των χερουβικών ύμνων, όπως εκτελεί τον κανόνα του Ακάθιστου Ύμνου με φαιδρότητα μεν, αλλά με πίστη στην κλίμακα του τετάρτου ήχου που πάει να χαθεί στο νεοελληνορωμέϊκο των κανταδόρων. Με βάρος και ένθεο πάθος, όπως ψάλλει ο Άρχοντας τον δεύτερο ήχο των τρισαγίων ύμνων, που και αυτός πάει να θηλυπρεπίσει από εξωεκκλησιαστικές μουσικές συμπλοκές προς τέρψη του έξω αυτιού.\nΜε "μελισταγή χείλη" κατά τον άνακτα Κωνσταντίνο τον Πορφυρογέννητο, τα κρατήματα και τις εμμελείς αναγνώσεις. Με τέχνη αρμονίας, με τα μέλη του χορού του, όπως γράφει ο Ηράκλειτος: "μουσική …μείξασα εν διαφόροις φωναίς μιαν απετέλεσεν αρμονίαν".\nΑπό δω και αφού και πάλιν ευχαριστήσομε για την παρουσία σας, παρακαλούμε το Θεό να σας δίνει δύναμη και υγεία για να συνεχίζετε, αγαπητέ Δάσκαλε, την ευεργετική πορεία σας, για την Εκκλησία και για τα πνευματικά και πολιτιστικά δρώμενα της Ρωμιοσύνης.\nΟ Ναός σας, η τέχνη σας είναι ένα φρέαρ. Ένα φρέαρ από το οποίο εκπηγάζει ειλικρινά και αληθινά ένα νερό, που όποιος δοκιμάσει ή πιει, πολύ ή λίγο, αισθάνεται ότι έφυγε από την έρημο και ήλθε στο τόπο της δροσιάς, στο πεδίο του Μωάβ, στο Βέερ (φρέαρ), στο λελαξευμένο εκείνο φρέαρ.\nΌταν λοιπόν ο Μωυσής, κατά την πορεία του προς στην γη της επαγγελίας, κατ΄ εντολή του Θεού, συνήγαγε το λαό- <<είπεν Κύριος προς Μωυσήν Συνάγαγε τον λαόν και δώσω αυτοίς ύδωρ πιείν>> (Αριθμοί 21, 16) - για να του δώσει νερό να ξεδιψάσει από την πεζοδρομία.\nΤότε γύρω από το φρέαρ άρχισε ο διψασμένος λαός του Θεού γύρω από το φρέαρ να τραγουδά και να ψάλει στο Θεό τα εξής: <<Εξάρχετε αυτώ φρέαρ, ώρυξαν αυτό άρχοντες, εξελατόμησαν αυτό βασιλείς εθνών εν τη βασιλεία αυτών, εν τω κυριεύσαι αυτών>> (Αριθμοί 21, 17-18)\nΑπό του φρέατος αυτού ήπιε και δροσίστηκε και ξεδίψασε ο λαός του Θεού. Καλό θα ήταν, αγαπητέ Δάσκαλε, το χαρακτηριστικό αυτό ύμνο του λαού προς το Θεό, που σώζεται στην Παλαιά Διαθήκη να τον μελοποιήσετε. Εσείς ως Άρχων και αφού το φρέαρ αυτό το ώρυξαν άρχοντες. Είναι ένας ύμνος από την έξοδο της γης της Αιγυπτίας των λογισμών στην γη της επαγγελίας, της Ορθόδοξης πάντιμης παραδόσεως μας της, οποίας Αριστεύς είσθε. Πολλά τα έτη σας Δάσκαλε.\nΜπρος στο χάρισμά σας, γλυκύτατε Δάσκαλε, και την εμμονή σας στην Πατριαρχική Παράδοση υποκλινόμαστε και δοξάζομε τον Θεό που σας τίμησε και ευλόγησε να είστε σήμερα μαζί μας.\nΣαλπίζεις τα άριστα στο Θεό των Πατέρων μας με την ιερή διακονία σου. Θεολογείς ψάλλοντας. Μας υποχρεώνει το ύφος της ψαλτικής σου να ομολογήσουμε την ανάγκη της διαιώνισης αυτής της παράδοσης. Για τούτο να σε φυλάει ο Θεός επί μήκιστα έτη για το καλό της Αγίας Του Εκκλησίας.\n† Ο Κνωσού Μακάριος\nΟμιλία του Θεοφιλεστάτου Επισκόπου Κνωσού κ. Μακαρίου κατά την εκδήλωση προς τιμήν του Άρχοντος Πρωτοψάλτου της Αγιωτάτης Αρχιεπισκοπής Κωνσταντινουπόλεως κ. Χαρίλαου Ταλιαδώρου, την 6/4/2003 εκ μέρους του Παγκρητίου Συλλόγου Φίλων Βυζ. Μουσικής <<Όσιος Ιωάννης Κουκουζέλης>> στο Πνευματικό Κέντρο της Ιεράς Αρχιεπισκοπής Κρήτης.\nLikes: dimitris and Βασίλης Κιαμηλίδης\n«Ο δάσκαλος της Ψαλτικής Τέχνης,\nΆρχοντας Πρωτοψάλτης Χαρίλαος Ταλιδώρος.\n(ανάτυπο από το περιοδικό "Σύνθεσις" τόμος 6, τεύχος 2)\nΑντ Κωνσταντινίδης - Ταλιαδώρος ο δάσκαλος.pdf\n612.5 KB Views: 50\nLikes: dimitris, lagoudakis, G.COYRTIS and 9 others


Η οικονομία των Ψαχνών μπροστά στην κρίση | Psaxna.gr\nΗ οικονομία των Ψαχνών μπροστά στην κρίση\nΒαγγέλης Παπαμιχαήλ Posted On 12 Απριλίου 2022\n“Ήταν στραβό το κλίμα, το έφαγε κι ο γάιδαρος” έλεγαν οι πιο παλιοί.\nΣαν να μην έφτανε η κρίση του 2009 που βύθισε τη χώρα στο χρέος για πολλές δεκαετίες, ήρθε και το ατέλειωτο άγος του κορωνοϊού και καπάκι από πάνω τα καινούρια δεδομένα του πολέμου στη γειτονιά μας.\nΑπό το 2009, φίλες και φίλοι του psaxna.gr, ο δήμος Διρφύων -Μεσσαπίων δέχτηκε τα πιο σκληρά χτυπήματα από το παρακράτος της Πλατείας Συντάγματος σε όλη τη χώρα. Τα έχουμε ξαναπεί αρκετές φορές και όλοι πια έχουν επίγνωση των πραγμάτων. Τα Ψαχνά είναι το κεφαλοχώρι και η βάση της οικονομίας σχεδόν όλου του Δήμου. Όταν φτερνίζονται τα Ψαχνά κρυολογεί όλος ο Δήμος. Η οικονομία της περιοχής είναι εσωστρεφής και αλληλοεξαρτώμενη. Ότι συμβαίνει στο ένα χωριό επηρεάζει και τα υπόλοιπα.\nΜέσα σ΄ αυτές τις συγκυρίες, φίλες και φίλοι, καλούμαστε τώρα όλοι να αντιμετωπίσουμε μια σκληρότερη πραγματικότητα. Και γίνομαι πιο συγκεκριμένος.\nΗ οικονομία της περιοχής ήταν στηριγμένη σε τρεις πυλώνες. Στο τότε ΤΕΙ, στη βιομηχανία της περιοχής και στις αγροτικές καλλιέργειες.\nΟ πρώτος και μεγαλύτερος πυλώνας του ΤΕΙ αφέθηκε στις διαθέσεις και στις ορέξεις της τότε εγκληματικής κυβέρνησης ενός ανύπαρκτου Σαμαρά και στην ανικανότητα της τότε δημοτικής αρχής του 2010. Αυτό οδήγησε στη χρεοκοπία εκατοντάδων νοικοκυριών και ελεύθερων επαγγελματιών που είχαν επενδύσει ψυχή και χρήμα πάνω στο ίδρυμα. Από τότε η κατάσταση είναι τελματωμένη σε πολλά και αξεπέραστα αδιέξοδα. Προοπτικές ανάπτυξης τώρα πια, μηδέν.\nΜόνο εκατομμύρια χρέη σε όλο Δήμο.\nΟ δεύτερος πυλώνας ήταν της βιομηχανίας. Δεν υπήρχε οικογένεια στην περιοχή που να μην είχε ένα και δυο εργαζόμενους με καλά εισοδήματα. Αν σ΄ αυτά προσθέταμε και κάποια επιπλέον εισοδήματα από παράλληλες, δευτερεύουσες πηγές, που έτσι κι αλλιώς είχαμε όλοι, μπορούμε να πούμε ότι τα πράγματα πήγαιναν καλά και δεν είχαμε τίποτα να ζηλέψουμε από καμιά περιοχή της Ελλάδας. Και πάλι με τις προμελετημένες ενέργειες, ανοχές και παραλήψεις των κομματικών συμμοριών, απαξιώθηκε η μεγαλύτερη βιομηχανία της περιοχής, η ΛΑΡΚΟ. Παρά τις τιμές του τελικού προϊόντος που έχουν διεθνώς εκτιναχτεί στα ύψη, η κρατική μαφία καραδοκεί να παραδώσει την εταιρεία στην χαμηλότερη δυνατή τιμή, ίσως και δωρεάν, πετάγοντας τους εργαζόμενους στο δρόμο και προκαλώντας δικαιολογημένες υποψίες για ανταλλάγματα σε όσους βάλλουν την τελική υπογραφή.\nΌσο για τους άτυχους συνδημότες που συνεχίζουν να δίνουν το αίμα τους στο βιομηχανικό κολαστήριο του Σχηματαρίου, οι προοπτικές είναι πλέον τραγικές αφού από το μεσαιωνικό, ντροπιαστικό χαρτζιλίκι των 600 – 700 ευρώ τώρα θα διαθέτουν τα μισά για καύσιμα στο πήγαινε – έλα.\nΚαι φτάνουμε στο τρίτο πυλώνα, της γεωργίας. Στα γνωστά εδώ και 20 χρόνια δομικά προβλήματα, κυρίως λόγω του σκληρού και πανάκριβου Ευρώ και της φιλελεύθερης εμπορικής πολιτικής της Ευρωπαϊκής Ένωσης, ήρθαν να προστεθούν και τα τωρινά με τις παράνομες και εκτροχιασμένες αυξήσεις στο ρεύμα, τα καύσιμα, τα ζιζανιοκτόνα και τα λιπάσματα. Αυξήσεις που φτάνουν και το 200 – 300 %! Με τρία στρέμματα εδώ και άλλα πέντε παρά πέρα είναι τραγελαφικό να διανοηθεί κάποιος να καλλιεργήσει τώρα πια οτιδήποτε και να προσδοκά το παραμικρό όφελος.\nΟι δυο αυτές παράμετροι του αγροτικού χώρου, ο κατατεμαχισμός της καλλιεργήσιμης γης και οι πανάκριβες εισροές (αγαθά και υπηρεσίες) καθιστούν κάθε σκέψη για εκμετάλλευση της γης σχεδόν απαγορευτική. Όσο για το κτηνοτροφικό κομμάτι τα πράγματα με τις ζωοτροφές αναμένεται να κάνουν την κατάσταση ακόμα χειρότερη.\nΦίλες και φίλοι, επαναλαμβάνω ότι όλα αυτά είναι γνωστά και τα βιώνουμε όλοι χωρίς εξαίρεση.\nΤι μπορούμε όμως να περιμένουμε;\nΔεν θέλω να σας απογοητεύσω αλλά πολύ φοβάμαι ότι πολλά από τα προβλήματα ήρθαν για να μείνουν. Κανείς δεν γνωρίζει για πόσο χρονικό διάστημα αλλά οι συγκυρίες δεν είναι ευνοϊκές. Άλλωστε η παρανομία με το ρεύμα είχε αρχίσει πολύ πιο νωρίς. Πολύ πριν αρχίζουν να πιπιλίζουν το άλλοθι της Ουκρανίας. Η παρανομία είχε αρχίσει ήδη από αρχές φθινοπώρου μετά τις αλλεπάλληλες αυξήσεις σε πολλά αγαθά και υπηρεσίες λόγω “κορωνοϊού”. Άλλο μεγάλο ψέμα στη υπηρεσία των καιροσκόπων, μεγάλων και μικρών. Σε πολλές περιπτώσεις στον τομέα της παροχής υπηρεσιών έπρεπε να έχουν γίνει μειώσεις και όχι αυξήσεις λόγω κορωνοϊού, αν κρίνω από τις δικές μου επαγγελματικές δραστηριότητες. Τώρα με τις αυξήσεις σε ρεύμα και καύσιμα έχει δημιουργηθεί μια καινούρια πληθωριστική καταιγίδα από την οποία κανένας δεν θα βγει κερδισμένος εκτός απ΄ αυτούς που μπαμπέσικα την προκαλούν.\nΔεν ξέρουμε αν και πότε θα σταματήσει αυτή η οικονομική, σε βαθμό απόγνωσης, κατηφόρα. Μπαίνουμε σε επικίνδυνα μονοπάτια. Η οικονομία των Ψαχνών και όλου του Δήμου είναι σε περιδίνηση. Δεν έχουμε την τύχη των τουριστικών περιοχών όπου τα πράγματα εξελίσσονται με την ταχύτητα του φωτός. Μπορούμε όμως να πάρουμε πρωτοβουλίες με γνώμονα μια μακροπρόθεσμη συνεργασία δημοτικού και ιδιωτικού φορέα και να στρέψουμε σιγά- σιγά τη μορφή της ντόπιας οικονομίας σε μια πιο σύγχρονη, πιο νεωτεριστική, πιο κερδοφόρα κατεύθυνση. Να εκμεταλλευτούμε ότι καλύτερο έχει ο τόπος με τον καλύτερο τρόπο.\nΕφιστώ την προσοχή των συνδημοτών και της δημοτικής αρχής να μην περιορίζονται μόνο στα διοικητικά τους καθήκοντα αλλά να εστιάσουν σε ουσιαστικά θέματα ανάπτυξης αλλιώς είμαστε χαμένοι. Υπάρχουν ιδέες και κυρίως νέα και δυνατά άτομα που μπορούν να οραματιστούν και να υλοποιήσουν. Ο τόπος χρειάζεται να προσελκύσει επενδύσεις σε όλους τους τομείς.\nΑπό αυτή εδώ τη μικρή στήλη θα παρουσιαστούν στη συνέχεια αρκετές προτάσεις και ο γράφων , προσωπικά, χωρίς κανένα ιδιωτικό όφελος, θα θέσει εαυτόν στη διάθεση οποιουδήποτε χρειαστεί στήριξη για οτιδήποτε πρόκειται να ωφελήσει τον τόπο.\nΕπαναλαμβάνω: αν δεν ταρακουνηθούμε, αν δεν ξυπνήσουμε από το λήθαργο, είμαστε καταδικασμένοι σε έναν αργό, βασανιστικό και αναπότρεπτο οικονομικό θάνατο.\nΔώρο Πάσχα 2022: Πότε καταβάλλεται στον ιδιωτικό τομέα - Ποιοι δικαιούνται, πώς υπολογίζεται


Το κατά κεφαλή ΑΕΠ σε σχέση με τον κοινοτικό μέσο όρο. Παραγωγικότητα της εργασίας. - PDF\nDownload "Το κατά κεφαλή ΑΕΠ σε σχέση με τον κοινοτικό μέσο όρο. Παραγωγικότητα της εργασίας."\n1 1 Κος ΘΕΟΣ: (Μηχανικός. Την περίοδο των Ολυμπιακών Αγώνων κατείχε θέση στον κρατικό μηχανισμό, η οποία είχε σχέση με τη χρηματοδότηση των Ολυμπιακών έργων και γενικότερα της αναπτυξιακής πολιτικής της εποχής εκείνης). Το θέμα των επιπτώσεων από τη Διοργάνωση των Ολυμπιακών Αγώνων και της αξιοποίησης των Ολυμπιακών Εγκαταστάσεων και Έργων, παρόλο που έχουν περάσει 5 χρόνια, είναι εξαιρετικά επίκαιρο, διότι στην πραγματικότητα άπτεται της συνολικής συζήτησης που γίνεται παγκοσμίως με αφορμή την κρίση και σε σχέση με τη χρησιμότητα της κρατικής παρέμβασης σε περιόδους κρίσης. Γίνεται γενικά μια πολύ μεγάλη συζήτηση περί πολιτικών, δημοσίων επενδύσεων. Στην Ελλάδα βέβαια δεν γίνεται, διότι έχει σχεδόν χρεοκοπήσει και δεν υπάρχουν στην παρούσα φάση περιθώρια ίσως να σκεφτεί κάποιος τέτοια πολιτική. Γι αυτό λοιπόν θα γίνει μια προσπάθεια να προσεγγιστεί εμπειρικά το θέμα και εκ του αποτελέσματος να δει κανείς πώς εξελίχθηκαν τα πράγματα στην περίπτωση της Ελλάδας. Καταρχήν, πιο ήταν το κόστος των Ολυμπιακών Αγώνων; Δυστυχώς δεν υπάρχει μια πολύ σαφής εικόνα για το κόστος των Ολυμπιακών Αγώνων του 2004 στην Ελλάδα. Υπάρχουν τρεις βασικές πηγές που αφορούσε το κόστος αυτό. Ήταν η δαπάνη των Ολυμπιακών υποδομών που χρηματοδοτήθηκαν κυρίως μέσα από τον προϋπολογισμό δημοσίων επενδύσεων, οι δαπάνες του τακτικού προϋπολογισμού που ήταν το μικρότερο κομμάτι των δαπανών και οι δαπάνες της Οργανωτικής Επιτροπής Αθήνα Για αυτά δεν υπάρχει πουθενά κάποια αναλυτική καταγραφή επίσημη και απόλυτα αξιόπιστη στην οποία να μπορούμε να βασιστούμε. Υπάρχουν κάποια μεγέθη που προκύπτουν με βάση μια ανακοίνωση, τη μόνη επίσημη ανακοίνωση που έχει γίνει με κάποιο βαθμό λεπτομέρειας, του Νοεμβρίου του 2004, του Υπουργείου Οικονομικών. Σύμφωνα με αυτή, οι Ολυμπιακές υποδομές που χρηματοδοτήθηκαν από τον προϋπολογισμό των δημοσίων επενδύσεων ανέρχονται συνολικά σε 6,2 δισ. ευρώ, οι δαπάνες του τακτικού προϋπολογισμού είναι 0,6 δισ. ευρώ και οι δαπάνες της Οργανωτικής Επιτροπής 1,8 δισ. ευρώ. Το σύνολο είναι 9 δισ. ευρώ. Δυστυχώς, στην Ελλάδα είναι γνωστό ότι το κράτος έχει σοβαρά προβλήματα συνέχειας. Έτσι, οι Ολυμπιακοί Αγώνες είχαν την ατυχία να διοργανωθούν λίγο μετά μια κυβερνητική αλλαγή και αυτό σημαίνει ότι ακόμα και το κόστος των Ολυμπιακών Αγώνων αποτέλεσε αντικείμενο κομματικής και πολιτικής αντιπαράθεσης. Τα στοιχεία αυτά αμφισβητήθηκαν από πολλούς αλλά παρόλα αυτά, αυτό ίσως είναι μια λεπτομέρεια. Η συζήτηση περί της αξιοπιστίας εδράζεται στα εξής σημεία. Καταρχήν στις 8 Νοεμβρίου 2004, 4 μέρες πριν την ανακοίνωση αυτή, ο υπουργός Οικονομίας κατά την παρουσίαση ενός βιβλίου είχε αναφέρει 1 δισ. λιγότερο, 8 δισ. ευρώ αντί για 9. Δεν υπάρχει πουθενά δημοσιευμένος αναλυτικός πίνακας με όλα τα κόστη ανά έργο, πόσο στοίχισαν, προκειμένου να μπορεί να γίνει μια επαλήθευση αυτού του κόστους. Και σε μεταγενέστερες δηλώσεις είναι πάμπολλες- θα βρει κανείς υπουργούς της κυβέρνησης, της ίδιας κυβέρνησης, να αναφέρονται σε κόστη πότε 9, πότε 10, πότε 11 δισ. ευρώ, πότε 13 δισ. δολάρια.\n2 2 Κατά συνέπεια, υπάρχει μια ανασφάλεια σε σχέση με το πραγματικό κόστος των Ολυμπιακών Αγώνων. Ως πρόσθετα στοιχεία, μπορούν να αναφερθούν το γεγονός ότι συνυπολογίσθηκαν στο κόστος διάφορα άλλα έργα που δεν είχαν άμεση σχέση με τους Ολυμπιακούς Αγώνες και αυτό έγινε για τεχνικούς λόγους. Για παράδειγμα τα αθλητικά έργα της περιφέρειας. Ήταν μια πολιτική απόφαση της κυβέρνησης πως εκτός από τα έργα που θα γίνουν στην Αττική και στις Ολυμπιακές πόλεις θα χρηματοδοτήσει μικρότερες αθλητικές εγκαταστάσεις σε υπόλοιπες περιοχές της Ελλάδας. Αυτό το κόστος συμπεριλήφθηκε στον προϋπολογισμό που αναφέρθηκε πιο πάνω, ενώ δεν έχει καμία σχέση με τους Ολυμπιακούς Αγώνες, στην πραγματικότητα ήταν μια εθνική επιλογή. Και διάφορα παρόμοια που έχουν μπει στο κόστος. Μια πρόχειρη εκτίμηση το ανεβάζει σε 1 με 2 δισ. ευρώ. Τέλος, και πιο ουσιαστικό, είναι ότι παρουσιάστηκαν μόνο τα έξοδα και όχι τα έσοδα και αυτό δημιούργησε μια μάλλον αρνητική εικόνα συνολικά στο εγχείρημα των Ολυμπιακών Αγώνων που κρίθηκε διεθνώς εξαιρετικά θετικό. Αμέσως μετά τους Ολυμπιακούς Αγώνες, υπήρξαν πολλά δημοσιεύματα στον διεθνή Τύπο ότι η Ελλάδα υποφέρει από το κόστος των Ολυμπιακών Αγώνων και είναι βέβαιο ότι όταν κανείς κάνει μια έρευνα γνώμης σήμερα στην Ελλάδα και ρωτήσει έναν μέσο Έλληνα τι πιστεύει για το κόστος των Ολυμπιακών Αγώνων, οι περισσότεροι θα πιστεύουν ότι η Ελλάδα σχεδόν καταστράφηκε από τους Αγώνες αυτούς. Σύμφωνα με τον κο Θέο και με βάση τεκμηριωμένες επιστημονικές γνώσεις, ένας από τους παράγοντες που συνέβαλαν στη δημιουργία αυτής της εικόνας για το υπέρογκο κόστος των Ολυμπιακών Αγώνων είναι ότι συνυπολογίσθηκαν μόνο τα έξοδα και όχι τα έσοδα. Και τα έσοδα είναι ενδεικτικά και τουλάχιστον, τα έσοδα της Οργανωτικής Επιτροπής που είχε ισοσκελισμένο προϋπολογισμό, 1,8 δισ. ευρώ, τα οποία φεύγουν κατευθείαν από το κόστος. Είναι έσοδα κυρίως από χορηγίες, από τηλεοπτικά δικαιώματα κλπ. Είναι τα έσοδα από το ΦΠΑ που πλήρωσε το κράτος για να παραχθούν αυτές οι υποδομές, γιατί ως επί το πλείστον επιστρέφονται στο κράτος στη συνέχεια από τις εταιρείες στις οποίες πληρώθηκε αυτό το ΦΠΑ, μέσω του οικονομικού κύκλου. Να δούμε λίγο το κόστος των Ολυμπιακών Αγώνων σε σχέση με κάποια βασικά οικονομικά μεγέθη. Κυρίως με τον κρατικό προϋπολογισμό. Όπως ειπώθηκε πιο πάνω η κύρια επιβάρυνση αφορούσε τον προϋπολογισμό δημοσίων επενδύσεων, δεδομένου ότι ο προϋπολογισμός της Οργανωτικής Επιτροπής ήταν ισοσκελισμένος. Τι είναι όμως αυτός ο προϋπολογισμός δημοσίων επενδύσεων; Είναι το σύνολο των επενδύσεων που πραγματοποιεί το κράτος σε μια δεδομένη χρονική στιγμή. Και αναφέρονται τα συνολικά νούμερα για την περίοδο του διότι από τότε, το 2000 περίπου, άρχισαν να φαίνονται οι πρώτες Ολυμπιακές δαπάνες. Στην πραγματικότητα ήταν πολύ λίγες και το 2000 και το 2001 και κορυφώθηκαν στην τριετία 2002 έως 2004 με αιχμή μεγαλύτερη το Αν αθροίσει λοιπόν κανείς αυτά τα νούμερα σε τρέχουσες τιμές, μιλάμε για 40 δισ. ευρώ συνολικές δημόσιες δαπάνες, εκ των οποίων οι Ολυμπιακές δαπάνες είναι μόλις 4 με 5 δισ. Κατά συνέπεια, το κόστος των Ολυμπιακών Αγώνων δεν ξεπερνά το 10% με 12% του προϋπολογισμού δημοσίων επενδύσεων της περιόδου Αν αναχθεί αυτό το νούμερο στο σύνολο του κρατικού προϋπολογισμού, πέφτει σε ακόμα πολύ μικρότερα νούμερα. 1,5% με 2% του\n3 3 κρατικού προϋπολογισμού αφιερώθηκε στο Ολυμπιακούς Αγώνες. Το υπόλοιπο 95% με 99% του προϋπολογισμού αφορούσε άλλες δαπάνες. Φυσικά κάποιοι κάνουν συγκρίσεις με άλλες χώρες και λένε ότι η Ελλάδα ξόδεψε δυο - τρεις φορές όσο το ΑΕΠ της. Βεβαίως δεν πρέπει να ξεχνά κανείς το πρόβλημα του μεγέθους της χώρας και του πληθυσμού, διότι τελείως διαφορετικό είναι να ανάγεις αυτό το κόστος στο ΑΕΠ μιας χώρας όπως την Ελλάδα ή στο ΑΕΠ μιας χώρας όπως την Κίνα. Εξάλλου η Ελλάδα είναι η μικρότερη χώρα που ανέλαβε ποτέ Ολυμπιακούς Αγώνες τις τελευταίες δεκαετίες, μετά τη Φινλανδία. Άρα είναι λογικό, αν αναχθεί το κόστος σε σχέση με το ΑΕΠ, το νούμερο να βγαίνει μεγαλύτερο. Άρα από μια πρώτη προσέγγιση δεν προκύπτει ότι υπήρξε κάποια εξαιρετικά μεγάλη επιβάρυνση των κρατικών δαπανών για τους Ολυμπιακούς Αγώνες και αυτό βέβαια σχετίζεται, πρωτίστως με το θέμα των θεσμών. Μετά από μια αρχική περίοδο καθυστέρησης, είναι χαρακτηριστικό πως ο τελικός προϋπολογισμός με βάση ακόμα κι αυτές τις εκτιμήσεις είναι ζήτημα αν ξέφυγε κατά 10% έως 20%, παρά τους μύθους που ακούγονται για υπερβάσεις φαραωνικές. Άλλωστε για πρώτη φορά στην Ελλάδα εφαρμόστηκε τόσο στενή παρακολούθηση και τόσο αυστηρό μάνατζμεντ σε σχέση και με το κόστος και με τα χρονοδιαγράμματα των έργων. Και πιθανά, αυτό είναι που οδήγησε σε μια συγκράτηση του κόστους κοντά στα μεγέθη που είχαν υπολογισθεί όταν τελείωσαν οι μελέτες γύρω στο 2001, που ήταν τότε 4,3 δισ. Ζήτημα είναι να έφτασε τα 5 δισ., παρά τη μεγάλη αύξηση που προήλθε από το θέμα της ασφάλειας των Ολυμπιακών Αγώνων με το τρομοκρατικό χτύπημα του Σεπτεμβρίου στη Νέα Υόρκη. Ας δούμε το μακροοικονομικό περιβάλλον των Ολυμπιακών Αγώνων. Είναι πάρα πολύ δύσκολο να κάνει κανείς οικονομική ανάλυση και να απομονώσει την επίδραση των Ολυμπιακών Αγώνων σε μια οικονομία. Έχουν γίνει πολλές προσπάθειες διεθνώς. Άλλοι έχουν μια άποψη, άλλοι έχουν μια άλλη, είναι θέμα μεθοδολογίας. Πιο κάτω παρουσιάζονται μόνο στοιχεία, αντικειμενικά, παρατήρησης. Σύμφωνα με στοιχεία της Eurostat μετά την απογραφή, παρατηρείται ότι την περίοδο το χρέος της χώρας μειώθηκε από το 103,2% του ΑΕΠ στο 98,6% το Δηλαδή έγιναν Ολυμπιακοί Αγώνες, πληρώθηκε το κόστος και το χρέος ταυτόχρονα μειωνόταν την ίδια περίοδο. Κατά συνέπεια, το ότι η Ελλάδα χρεώθηκε τους Ολυμπιακούς Αγώνες είναι μύθος. Την ώρα που η Ελλάδα ετοίμαζε Ολυμπιακούς Αγώνες το χρέος έπεσε με πολύ μεγάλη ταχύτητα, με πολύ μεγαλύτερη ταχύτητα από την προηγούμενη περίοδο. Το κατά κεφαλή ΑΕΠ σε σχέση με τον κοινοτικό μέσο όρο. Από το 2000 έως το 2004, το ΑΕΠ της χώρας σημείωσε τη μεγαλύτερη πρόοδο ίσως της μεταπολίτευσης. Από το 84% στο 54% του μέσου όρου της Ευρωπαϊκής Ένωσης και μάλιστα παρατηρούμε ότι ήδη το 2005 πέφτει λίγο, με το που τελειώνουν οι Ολυμπιακοί Αγώνες. Κατά συνέπεια, η επίπτωση στην ανάπτυξη ήταν αναμφισβήτητα θετική. Βεβαίως εκείνη την περίοδο δεν υπήρχαν μόνο Ολυμπιακοί Αγώνες που συνέβαλαν στο αποτέλεσμα αυτό, υπήρχε μια συνολική οικονομική πολιτική και είναι πολύ δύσκολο κανείς να διακρίνει την επιρροή της κάθε συνιστώσας. Πάντως, εκ του αποτελέσματος, εδώ φαίνεται ότι μάλλον πρέπει να υπήρχε πολύ θετική επιρροή. Παραγωγικότητα της εργασίας.\n4 4 Επίσης η περίοδος αυτή είναι μια από τις πιο λαμπρές σε σχέση με την αύξηση παραγωγικότητας της εργασίας των απασχολούμενων όπως μετράμε σε κοινοτικό επίπεδο. Εδώ το μέγεθος αναφέρεται σε σχέση με τον μέσο όρο της Ευρωπαϊκής Ένωσης. Η παραγωγικότητα της εργασίας το 1999 ήταν 91% του μέσου όρου της Ευρωπαϊκής Ένωσης ανά απασχολούμενο και μέχρι το 2004 υπήρξε πλήρης σύγκλιση, πλησιάζοντας και ξεπερνώντας το 100%. Τα στοιχεία αυτά είναι ανά απασχολούμενο και όχι ανά ώρα εργασίας. Ανά ώρα εργασίας η Ελλάδα είναι πιο κάτω από τον μέσο όρο της Ευρωπαϊκής Ένωσης, γιατί εδώ δουλεύουν λίγο παραπάνω. Άλλο στοιχείο, ο ρυθμός ανάπτυξης - το ποσοστό ετήσιας μεταβολής. Παρατηρείται πάλι ότι την περίοδο εκείνη υπήρξαν εξαιρετικά υψηλοί ρυθμοί ανάπτυξης και ότι αυτοί άρχισαν να πέφτουν ήδη από το Το 2000 ήταν 4,5%, οφειλόταν βέβαια τότε πιο πολύ στην επίδραση του Β' Κοινοτικού Πλαισίου Στήριξης. Το 2001 οι ρυθμοί ανάπτυξης ήταν 4,2%, το 2002, 3,4%, το 2003, 5,6%, το 2004, 4,9%. Και μετά μειώνεται απότομα κατά δύο μονάδες τον επόμενο χρόνο. Έχει ενδιαφέρον να αναφερθούμε στην ειδική περίπτωση του έτους 2003, γιατί σημειώθηκε ρυθμός ανάπτυξης 5,6%, μάλιστα τότε γινόταν έντονη συζήτηση, διότι ήταν αμέσως πριν τις εκλογές και το ερώτημα ήταν αν θα μπορούσε να διατηρηθεί το 5%. Η τότε αξιωματική αντιπολίτευση είχε υποσχεθεί ότι θα πετύχει 5% ρυθμό ανάπτυξης που ήταν ήδη μια πραγματικότητα, πράγμα που δεν επιβεβαιώθηκε στη συνέχεια. Έχει ενδιαφέρον αυτή η περίπτωση, διότι ήταν η πρώτη και ίσως η μοναδική φορά όπου σημειώθηκε ο υψηλότερος ρυθμός ανάπτυξης σε όλη την Ευρωπαϊκή Ένωση, την τότε Ευρωπαϊκή Ένωση, πριν τη διεύρυνση. Με 5,6% είναι η πρώτη φορά που η Ελλάδα πέρασε την Ιρλανδία. Τελικά, οι επιπτώσεις των Ολυμπιακών Αγώνων ήταν κόστος ή επένδυση; Είναι ένα ερώτημα στο οποίο ο καθένας θα έδινε και τη δική του απάντηση. Σύμφωνα με τα αποτελέσματα που αναλύθηκαν πιο πάνω, η απάντηση είναι επένδυση. Υπάρχουν κάποιες μελέτες που προσπαθούν να απομονώσουν αυτή την επίδραση. Για παράδειγμα μια μελέτη της Alpha Bank, υπήρχε και μια παλιότερη μελέτη του ΚΕΠΕ, η οποία λεει το εξής. Ότι το όφελος της αύξησης του ΑΕΠ στην περίοδο 2004 κυμάνθηκε στα 9 δισ. ευρώ, 9 δισ. ευρώ δηλαδή πρόσθετο ΑΕΠ παράχθηκαν λόγω των Ολυμπιακών Αγώνων και μαζί με τα πολλαπλασιαστικά οφέλη υπολογίζει ότι μέχρι το 2008 αυτά τα οφέλη ανέρχονται σε 25 δισ. ευρώ. Ο μέσος ετήσιος ρυθμός αύξησης των επενδύσεων την περίοδο χωρίς τους Ολυμπιακούς Αγώνες δεν θα ξεπερνούσε το 9,5%, ενώ με τους Ολυμπιακούς Αγώνες ανέβηκε στο 12%. Και έχει επίσης και μια εκτίμηση για την αύξηση των εξαγωγών που λεει ότι θα ήταν 2,5% αντί για 4,5% με 5,5% που επιτεύχθηκε χάρη στους Ολυμπιακούς Αγώνες. Υπάρχουν και επίσης μελέτες που δείχνουν ότι η απασχόληση αυξήθηκε εκείνη την περίοδο κατά περίπου απασχολούμενους λόγω των Ολυμπιακών Αγώνων. Επίσης, υπάρχει μια μελέτη που είχε κάνει το Εμπορικό και Βιομηχανικό Επιμελητήριο, που αναφέρει ότι 3,3 δισ. ευρώ επωφελήθηκαν οι ελληνικές επιχειρήσεις, κατανεμήθηκαν σε αυτές μέσω των Ολυμπιακών προμηθειών και των έργων κατά το διάστημα της Ολυμπιακής προετοιμασίας.\n5 5 Κλείνοντας, πιστεύω ότι αν βρισκόμουν στη θέση ενός decision maker της Ελλάδας, θα έβγαζα ένα εξαιρετικά θετικό συμπέρασμα από αυτή την εμπειρία και θα προσπαθούσα να διεκδικήσω και άλλους Ολυμπιακούς Αγώνες. Ιδιαίτερα τώρα που έχουμε την τεχνογνωσία και ξέρουμε επίσης να ελέγχουμε καλύτερα το κόστος και έχουμε στη διάθεσή μας ένα πολύ σημαντικό κομμάτι των υποδομών.


3ο ΣΥΝΕΔΡΙΟ ΟΓΚΟΛΟΓΙΑΣ ΜΑΣΤΟΥ ~ aktinologiaradiologia.blogspot.com\n3/20/2011 02:27:00 μ.μ. καρκίνος μαστού , ογκολογία , συνέδριο ακτινολογίας No comments\nΗ εξέλιξη της Ογκολογίας και τα νεότερα δεδομένα που προκύπτουν στην αντιμετώπιση των ασθενών με καρκίνο του μαστού, μας υποχρεώνει να παρουσιάζουμε και τις δικές μας απόψεις συμβαδίζοντας με τη διεθνή κοινή ιατρική γνώμη, προς όφελος των ασθενών μας.\nΣτο πλαίσιο αυτό, η Μονάδα Μαστού του Ε.Α.Ν.Π. Μεταξά, προχωρά στη διοργάνωση του 3ου Συνεδρίου Ογκολογίας Μαστού που θα διεξαχθεί στις 25-26 Μαρτίου 2011 στο ξενοδοχείο Xenia Palace Portaria.\nΜετά την πραγματοποίηση των δύο προηγούμενων συναντήσεων το 2009 και το 2010, αποφασίσαμε φέτος να διοργανώσουμε ένα πιο εξειδικευμένο συνέδριο με σκοπό να παραχθεί η πολύτιμη εμπειρία των συναδέλφων που θα συμμετάσχουν και ασχολούνται ιδιαίτερα με το συγκεκριμένο γνωστικό αντικείμενο και έτσι ευελπιστούμε ότι πολυπαραγοντικά, θα καλύψουμε όλο το φάσμα των νεότερων δεδομένων που προκύπτουν σε κάθε μία από τις εμπλεκόμενες ειδικότητες. Αυτό μας δίνει τη βεβαιότητα ότι θα έχουμε μία επιτυχημένη και γόνιμη συνάντηση.\nΆλλωστε η εποχή και ο τόπος διεξαγωγής του Συνεδρίου, στο πανέμορφο Πήλιο, εγγυώνται εκτός της επιστημονικής και την ψυχοσωματική ανάταση των συνέδρων. Επιπλέον η επιλογή του τόπου διεξαγωγής του Συνεδρίου, θα δώσει την ευκαιρία σε συναδέλφους από όλη την Ελλάδα να συμμετάσχουν στις εργασίες του.\nΕκ μέρους της Μονάδας Μαστού του Ε.Α.Ν.Π. Μεταξά και της Οργανωτικής Επιτροπής, σας προσκαλώ να συμμετάσχετε στις εργασίες του Συνεδρίου μας και σας περιμένουμε να ανταλλάξουμε σκέψεις, απόψεις, γνώσεις, ερωτηματικά και εμπειρία από το φιλικό βήμα της συνάντησης μας.\nΥπεύθυνος Μονάδας Μαστού ΕΑΝΠ «Μεταξά»


Αρκούν 14 χρόνια στη φυλακή για παιδεραστές; | Επισκόπηση τύπου | DW | 07.07.2021\nΑρκούν 14 χρόνια στη φυλακή για παιδεραστές;\nΣχόλια για την ποινή στη δίκη σεξουαλικής κακοποίησης παιδιών στο Μίνστερ. Ρεπορτάζ στη Welt για πρόσφυγες που φτάνουν από την Ελλάδα στη Γερμανία ζητώντας εκ νέου άσυλο.\nΣοκάρει την κοινή γνώμη η υπόθεση κυκλώματος παιδερασίας στο Μίνστερ\nΠρόκειται για μια υπόθεση συστηματικής σεξουαλικής κακοποίησης παιδιών και διακίνησης παιδικού πορνογραφικού υλικού που συντάραξε τη Γερμανία.Στον 28χρονο Άντριαν Φ., βασικό κατηγορούμενο από το Μίνστερ, επιβλήθηκε ποινή κάθειρξης 14 ετών συν προληπτική κράτηση, στους συγκατηγορούμενούς του χαμηλότερες ποινές.\nΟ τόπος των εγκληματικών ενεργειών στο Μίνστερ\nΗ Süddeutsche Zeitung σχολιάζει: «Είναι ένα έγκλημα που συνδέεται με την άβυσσο της ανθρώπινης ψυχής (…) Το γεγονός ότι το Δικαστήριο του Mίνστερ επέβαλε τώρα αυστηρές ποινές είναι η σωστή απάντηση. Ωστόσο, μια τέτοια απόφαση δεν μπορεί να ξαναχτίσει τον εσωτερικό κόσμο, που καταρρέει ως συνέπεια τέτοιων εγκλημάτων (…) Η οργή, ο θυμός, το αίσθημα ότι είσαι αβοήθητος: Τίποτα από αυτά δεν μπορεί να ισοσταθμιστεί από χρόνια φυλάκισης. Αλλά ποια συμπεράσματα πρέπει να εξαχθούν; Σκληρότερες κυρώσεις; Εγκλήματα σαν κι αυτά είναι αδιανόητα: Η ετυμηγορία του Μίνστερ θα ήταν μια ευκαιρία να πούμε την αλήθεια για τις ποινές. 14 χρόνια συν προληπτική κράτηση είναι το ανώτατο όριο που είναι δυνατό βάσει του κράτους δικαίου». Σύμφωνα με το σχόλιο εκτός από το κομμάτι της επιβολής ποινών, θα πρέπει παράλληλα να ενισχυθούν οι αστυνομικές αρχές που ερευνούν τέτοιες υποθέσεις, όπως και οι υπηρεσίες κοινωνικής πρόνοιας. Θα πρέπει επίσης, εκτιμά το σχόλιο, να ακούγονται περισσότερο τα ίδια τα παιδιά-θύματα σε αντίστοιχες δίκες. «Για χρόνια αυτό δεν ήταν αυτονόητο, μόνο πριν από λίγες εβδομάδες τα δικαιώματα των παιδιών-θυμάτων ενισχύθηκαν. Μια εξέλιξη που ήρθε πολύ αργά για τα παιδιά του Μίνστερ».\nWelt: Η έλλειψη πρόνοιας οδηγεί πρόσφυγες στη Γερμανία\nΤι προβλέπει το γερμανικό δίκαιο και τι λένε δικαστικές αποφάσεις\nΌπως παρατηρεί «σύμφωνα με αναφορές οργανώσεων αρωγής, οι αιτούντες άσυλο, που έχουν αναγνωριστεί ως πρόσφυγες στην Ελλάδα, δεν έχουν καλύτερη τύχη από τους διαμένοντες στα νησιά (…) Ως αποτέλεσμα πολλοί αναγνωρισμένοι πρόσφυγες μετακινούνται προς τη Γερμανία και μάλιστα σε αυξανόμενο αριθμό». Σύμφωνα με την Welt «ο αυξανόμενος αριθμός δευτερογενών αιτήσεων ασύλου προκαλεί την οργή της γερμανικής κυβέρνησης. Κι αυτό διότι βάσει του γερμανικού δικαίου δεν προβλέπεται δεύτερη υποβολή αίτησης ασύλου. Σύμφωνα με τον σχετικό νόμο, η αίτηση ασύλου είναι "απαράδεκτη εάν ένα άλλο κράτος-μέλος της ΕΕ έχει ήδη χορηγήσει διεθνή προστασία σε αλλοδαπό", αναφέρει το γερμανικό υπ. Εσωτερικών.»\nΑρκούν 14 χρόνια στη φυλακή για παιδεραστές; (mp3)\nΛέξεις κλειδιά Μίνστερ, παιδεραστία, ποινές, πρόσφυγες, Ελλάδα, Γερμανία\nΜόνιμος σύνδεσμος https://p.dw.com/p/3w84X\nΗ ετυμηγορία στην πολύκροτη δίκη παιδεραστίας στο Μίνστερ 06.07.2021\nΠρόκειται για μια από τις πιο αποτρόπαιες υποθέσεις παιδικής κακοποίησης στη Γερμανία. Ποινή κάθειρξης 14 χρόνια για τον βασικό κατηγορούμενο, Άντριαν Φ.


Διαφορετική Ματιά: Γι'αυτό βουλιάξαμε. Ιδιαιτέρα Υπουργού με 5000€ το μήνα μισθό!!!\nΒΡΕ ΜΑΛΑΚΑ 1 ΕΙΝΑΙ ΑΛΗΘΗΣ Η ΜΙΚΡΗ ΑΓΓΕΛΙΑ; ΤΟ ΕΨΑΞΕΣ;\n2 ΤΟ ΕΙΣΟΔΗΜΑ ΠΡΟΕΡΧΕΤΑΙ ΜΟΝΟ ΑΠΟ ΤΟΝ ΜΙΣΘΟ;\nΑΠΟΚΛΕΙΕΤΑΙ ΝΑ ΕΧΕΙ ΚΑΙ ΑΛΛΑ ΕΙΣΟΔΗΜΑΤΑ; ΝΑ ΕΙΣΠΡΑΤΕΙ\nΠ.Χ. ΚΑΙ ΜΙΣΘΩΜΑΤΑ;\nΔηλαδή ρε φίλε με συγχωρείς, δικαιολογεί τέτοια ακίνητα και τέτοια εισοδήματα ο μισθός μιας γραμματέα;;;\nΡε πασοκόσκυλα σας πηδάνε και εσείς εκεί να τους υπερασπίζεστε\nΒολεμένοι του κεράτα, καρκίνοι του Εθνους!!!!\n14 Ιουνίου 2011 - 11:05 π.μ.\nΚαι που ξερεις όντως πανηλίθιε ανώνυμε, ότι τα έκανε από το μισθό της;


Exelane Non Stop 3caps - youpharmacy.gr\n10.00 € 6.49 € Κερδίζετε: 3.51 €\nOFFER of the DAY ☛ ΔΩΡΟ Panthenol Extra Micellar True Cleanser 3in1 500ml✔\nΑγόρασε τώρα οποιαδήποτε προϊόντα συνολικής αξίας\n60€ και άνω & πάρε ΔΩΡΟ ένα\nPanthenol Extra Micellar True Cleanser 3in1 500ml αξίας 12,50€✔\nΤο NonStop είναι ένα νέο φυτικό συμπλήρωμα διατροφής Ελβετικής τεχνολογίας που βελτιώνει την σεξουαλική τόνωση των ανδρών χωρίς να επιφέρει παρενέργειες και αντενδείξεις. Η στοχευμένη σύνθεση του Non Stop εξασφαλίζει μέγιστα αποτελέσματα μεγάλης διάρκειας.\nL-κιτρουλίνη : είναι βασικό αμινοξύ που συντελεί στη διαδικασία παραγωγής μονοξειδίου του αζώτου, το οποίο προκαλεί αγγειοδιαστολή.\nTribulus Terrestris : είναι ένα φυσικό εκχύλισμα βοτάνων και ενισχύει ιδανικά την σεξουαλική δραστηριότητα.\nMaca : αποτελεί μία φυσική πηγή θρεπτικών συστατικών η οποία δρα ενισχυτικά ως προς την αίσθηση ευεξίας και ζωτικότητας.\nΨευδάργυρος : είναι ένα απαραίτητο μέταλλο το οποίο συμβάλλει στη παραγωγή τεστοστερόνης στο αίμα.\n1 δισκίο πριν την σεξουαλική επαφή.


greek gay men in red capes | Brightbites\nΗ πρώτη cool ταινία για την αρχαία Ελλάδα (compliments of Frank Miller) 28 Νοεμβρίου, 2006\nPosted by john in comics, mooveez, sound and vision.\nTags: 300, frank miller, greek gay men, greek gay men in red capes, μούσκουλα, small dicks, this is sparta\nΕπιτέλους! Μετά την απίστευτη μπούρδα που λεγόταν Αλέξανδρος και την κάπως συμπαθητική Τροία (η οποία θα ήταν πολύ καλύτερη χωρίς τον Μπραντ Πιτ να κοιτάει την κάμερα κάθε 2 λεπτά με το «είμαι-και-πολύ-κούκλος» βλέμμα του), έρχεται η μεταφορά της μάχης των Θερμοπυλών σε ταινία. Το θέμα είναι ότι η μεταφορά της δεν στηρίζεται άμεσα στις περιγραφές των ιστορικών αλλά απευθείας στο comic book του Frank Miller (βλέπε Sin City, The Dark Knight Returns). Όπως και στο Sin City τα backgrounds είναι εξ’ ολοκλήρου ψηφιακά ενώ οι σκηνές (τουλάχιστον όσες φαίνονται στο trailer) δεν θα μπορούσαν να έχουν πιο πιστή απεικόνιση- εξ’ άλλου ο Miller ασκεί και χρέη παραγωγού. Τους Σπαρτιάτες παίζουν διάφορες άγνωστες, βρώμικες σκατόφατσες (όπως αρμόζει σε Έλληνες της εποχής) ενώ στην ταινία υπάρχουν μάγια, τέρατα και διάφορα άκυρα. Για να πειστείτε πόσο απίστευτα cool μπορεί να είναι δείτε το trailer εδώ: http://300themovie.warnerbros.com/\nΥΣ: Ας μην αρχίσουμε τις βλακείες περί «βιασμού» της ελληνικής ιστορίας- its just a movie…


Μεγάλο μινωικό ναυπηγείο εκτιμάται ότι βρέθηκε στην Κρήτη | ENA CHANNEL\nΜεγάλο μινωικό ναυπηγείο εκτιμάται ότι βρέθηκε στην Κρήτη\nTο λάξευμα έχει μήκος 48 και πλάτος 10,60 μέτρα. Το ύψος του κατακόρυφου λαξεύματος είναι περί τα 1,80 μέτρα στο κέντρο και «σβήνει» ανατολικά, ενώ στη δυτική πλευρά κυμαίνεται περί το 1,30 μ. Σε πολλά σημεία έχει προσχώσεις με άμμο, ενώ εντυπωσιακό στοιχείο είναι πως το τεχνητό λάξευμα στο μέσο του, το διαχωρίζει μικρός τοίχος μήκους 48 μέτρων, πλάτους 0.80 μ και ύψους 0,60 μέτρα.\nΌπως εξηγεί ο κ. Τσικριτσής «το λάξευμα πιθανότατα κατακλυζόταν με νερό κατά βούληση. Δηλαδή, όταν ολοκληρωνόταν η ναυπήγηση οδηγούσαν το νερό της θάλασσας στο τετράγωνο λάξευμα και έτσι “κατέβαζαν” (με την υποστήριξη μοχλών και σχοινιών) το μεγάλο σκάφος που είχαν κατασκευάσει στην υδάτινη δεξαμενή. Αυτό το πετύχαιναν με τη διοχέτευση θαλασσινού νερού από τα δυτικά. Αυτό προκύπτει από το γεγονός ότι δυτικά από το λάξευμα, πάνω στον ψαμμίτη έχουν λαξευτεί κανάλια. Υπάρχει δίκτυο λαξευτών καναλιών με ίχνη εργαλείων από τη λάξευση. Το μεγαλύτερο έχει μήκος γύρω στα 8 μέτρα πλάτος 10-13 εκατοστά και βάθος 12 -21 εκατοστά του μέτρου».